ועדת המשנה לטיפול באתר קבר הרשב"י והילולת ל"ג בעומר, כנסת 19, פרוטוקול מספר 1, 2014-07-08 14:30

דוד צור: שלום לכולם.

דוד צור: אני מתכבד לפתוח את הדיון הראשון של ועדת המשנה של ועדת הפנים והגנת הסביבה.

דוד צור: הועדה מונתה לטפל וגם להפיק לקחים וגם בראיה קדימה לאירוע המשמעותי של אתר הרשב"י (רבי שמעון בר יוחאי), והילולת ל"ג בעומר.

דוד צור: האירוע הזה שמנתב אליו מספר גדול מאוד של אנשים, אני מודה שאני לא הייתי שנים רבות לפני הפעם האחרונה שהגעתי להר.

דוד צור: מתוקף תפקידיי הקודמים באתי לא פעם ולא פעמיים למירון, לא זכרתי את האירוע כפי שראיתי בפעם האחרונה שהייתי.

דוד צור: אני לא מתייחס האם האירוע עבר באופן מיטיבי או לא, אני מתייחס בעיקר לווליום שלו.

דוד צור: זכרתי אותו כאירוע הרבה יותר מינורי ממה ראיתי בפעמים האלה.

דוד צור: צריך לומר שלפחות ביממה הראשונה, מתוך התרשמותי שלי, עד לשעות הבוקר המוקדמות ראיתי שהאירוע זורם ועובד יפה למעט תקלות מסוימות עליהן נשמע.

דוד צור: אני מקווה שסיימתם את כל התחקירים.

דוד צור: נשמע כאן את עיקרי התחקירים.

דוד צור: ביממה שלאחר מכן הדברים נראו כבר אחרת.

דוד צור: אני מוכרח לציין, אמרתי את זה באחד הסיכומים שעישנו בתום האירוע הזה, אותי יותר מעניין עניין התנועה, אין ספק שזה שהאירוע בראש ובראשונה בטיחותי בסדר העדיפות ולאחר מכן זה אירוע של הזרמת תנועה ואירוע של תנועה.

דוד צור: לפעמים זה תופס אולי מצב הפוך, עם כל זה שהשנה עשו הכנה לתשתית שהבטיחה אולי את נושא הבטיחות יותר משנים קודמות.

דוד צור: למשל, הבמה שהייתה ראויה לציון.

דוד צור: כפי שהיא שנעשו הטריבונות/רמפות שהיו יוצאות מהכלל, עדיין העדר תשתיות ראויות בדרך לשם, ממש סמוך לישוב, אוהלים, תינוקות, ילדים שמוסעים בעגלות, אפילו מכוניות שעדיין מורשות לנסוע שם, אנשים ישנם באוהלי סיירים קטנים על השבילים עליהם נעות מכוניות.

דוד צור: זה נראה משהו שהוא ברמה לא סבירה.

דוד צור: זה שסיימנו את האירועים האלה ללא נפגעים בנפש, אני מקווה שמצאו את כולם, לא בטוח שעד היום ספרו כולם את כולם, עד עכשיו לא ידוע לנו על כאלה.

דוד צור: כנראה שבכל זאת, יסלח לי הרב אייכלר, אני אומר לכם כאדם חילוני, אפיקורס, כנראה שיד אלוהים בכל זאת שם ואיך שהוא הצליחה לנתב את הדברים.

דוד צור: יסכים איתי הרב אייכלר שאלוהים עוזר למי שעוזר לעצמו, אנחנו חייבים לסיים כאן התחקיר ולראות שאנחנו כמובן לא מחליפים את התחקירים של היחידות.

דוד צור: אנחנו רוצים לשמוע עליהם ולהפיק לקחים ומכאן להתקדם.

דוד צור: אני אתן לידידי חבר הכנסת ישראל אייכלר לומר כמה דברי פתיחה ולאחר מכן נשמע את גופי המשטרה, את גופי החירום האחרים ואת משרדי התיירות והדתות.

דוד צור: בבקשה.

ישראל אייכלר: אני מבקש להצטרף לרוח שהתחיל היושב ראש חבר הכנסת דוד צור ולדבר תחילה על הכוס המלאה, הייתה כוס מלאה בשפע גדול, "ושאבתם מים בששון" שהיא כמו כוס הבדלה ששופכים יין מעבר למה שהיה.

ישראל אייכלר: בלי עין הרע היה קהל כל כך גדול ובורך ה' כולם שבו בשלום.

ישראל אייכלר: הושקעו המון השקעות גם בבמות שבשנה שעברה המשטרה כמעט אסרה את האירועים האלה.

ישראל אייכלר: השקיעו ובנו רמפות וטריבונות וזה היה בסדר גמור.

ישראל אייכלר: היו גם הרבה שיפורים, אנשי המשטרה, אנשי הצלה ואנשי מד"א, איחוד הצלה וכל הגורמים.

ישראל אייכלר: אפשר לומר שהאירוע עבר בהצלחה יחסית גדולה מאוד.

ישראל אייכלר: כמובן התחבורה ברוב שעות היממה עבדה.

ישראל אייכלר: אבל, עכשיו למים שנשפכו מעבר לכוס.

ישראל אייכלר: יש מחסור כרוני, אני מיד ניגש לעניין הפתרון שהשר לביטחון פנים מדבר עליו כמה שנים ובצדק.

ישראל אייכלר: חייבים למצוא, ישנם שם 50 דונם לפחות של שטחי חנייה נוספים.

ישראל אייכלר: זה הפתיח וזה הסיום של ההצלחה של התחבורה.

ישראל אייכלר: אתה לא יכול להטיל על השוטרים להכניס כל כך הרבה אוטובוסים ומכוניות בשטח שלא מספיק להחנות את הרכבים וגם להפנות וגם להזרים את התנועה.

ישראל אייכלר: אנחנו חייבים למפות את השטחים שם, למי זה שייך בכלל, מיהם הבעלים, אולי מדובר כאן בקרקעות של מינהל מקרקעי ישראל שמותר להפקיע לצורכי חנייה לשבוע ימים של ל"ג בעומר?

ישראל אייכלר: האם מישהו צריך דווקא לטעת גפנים באותם שטחים בתוך מעגל התנועה כדי להוציא ממישהו שכירות גבוהה יותר.

ישראל אייכלר: מצידי שישלמו להם שכירות, לי אין שום בעיה עם זה, אבל השטח חייב להיות פנוי לחנייה.

ישראל אייכלר: אם אין מספיק בתוך המעגל אז צריך למצוא חניונים באזורים קצת יותר מרוחקים ואם למכוניות פרטיות צריך חניונים אחרים אז שיהיו במרחק כל שהוא, צריך להכין חניונים ולהסיע בשאטלים.

ישראל אייכלר: בנושא השאלטים אני אומר שרעיון השאטלים מתאים למקומות שבהם יש מעט קהל עם הרבה אוטובוסים.

ישראל אייכלר: בכזה קהל אין סיכוי ששאטלים יעבדו בצורה מסודרת.

ישראל אייכלר: חייבים למצוא את החניונים הכי קרובים.

ישראל אייכלר: אם הצלחנו להעביר במשך כמה שעות בשאטלים על ידי המעטת מספר הבאים, בעיניי, זה לא נקרא הצלחה.

ישראל אייכלר: יש לי ויכוח עם כל אלה שאומרים שהייתה הצלחה בכך שהגיעו פחות אנשים, בעיניי התקדים של קבר רחל שפחדנו בשנה שעברה, קרה השנה במירון, פשוט הפחיתו את מספר הבאים.

ישראל אייכלר: בשביל המשטרה ובשביל הגורמים המקצועיים זו הצלחה.

ישראל אייכלר: לא באו, היה בסדר גמור.

ישראל אייכלר: זה כמו בחתונה שמישהו אומר 'במקום שנזמין 400 איש נזמין 30 חברים'.

ישראל אייכלר: יש אנשים שעושים כך חתונה, 'נזמין 40 חברים ושכל אחד יוכל לשבת ברוחק' - - -

דוד צור: כמה פחות הגיעו?

ישראל אייכלר: לא ספרתי ואני לא רוצה להישמע לא מקצועי, אבל עשרות אחוזים פחות מהשנה שעברה.

ישראל אייכלר: יש כאלה שאומרים 30% פחות, יש אומרים 40% פחות, עשרות אלפים של אנשים שנבהלו ולא באו.

ישראל אייכלר: הסיבה הראשונה, בגלל שציבור גודל מאוד של אנשים שלא היו רגילים לנסוע באוטובוסים, אומנם ועדת הפנים בשבועות האחרונים יחד עם השר והגורמים המקצועיים ניסו לעשות בכרמיאל, צפת ובכל מיני מקומות וזה לא עבד, אנשים עמדו שעות והשאטל לא הגיע, לא באשמת הנהג ולא באשמת "אגד" אלא בגלל שהדרך הייתה חסומה.

ישראל אייכלר: לכן החניונים צריכים להיות במקומות קרובים, לא בכרמיאל ולא בצפת, אלא בכפרים ומושבים שישמחו להחכיר לכמה ימים את השטחים שלהם.

ישראל אייכלר: אולי בשטחים ששייכים לרשות מקרקעי ישראל או לקק"ל (הקרן קיימת לישראל), שאפשר לקחת אותם.

ישראל אייכלר: אנחנו רוצים תשובות על הדברים האלה, מה מתכוונים לעשות ועוד כמה תשובות.

ישראל אייכלר: לפי הפניות שקיבלתי בשטח מהאנשים, השוטרים לא היו מספיק מתודרכים, לא תמיד השוטר ידע מה הוא צריך לעשות.

ישראל אייכלר: התחבורה הציבורית לא הגיעה לשערי מירון מלבד "אגד" וזה למרות שהובטח מהשר שלפי המצב בשטח יזרימו גם את החברות האחרות, זה לא עבד - - -

דוד צור: אוטובוסים פרטיים?

ישראל אייכלר: כן.

ישראל אייכלר: אוטובוסים פרטיים שהם 900 אוטובוסים, זה לא איזה מישהו פרטי שבא מהבית.

ישראל אייכלר: בסוף ל"ג בעומר היה מחדל, יוסי בוודאי ירחיב על זה, כמה אוטובוסים שכן נכנסו יצרו בלגן גדול כי זה לא היה מאורגן.

ישראל אייכלר: אנשים אמרו לנו שמוקד המידע המיוחד לא תפקד כראוי, לא היה תיאום בין המידע שקיבלו הנהגים להוראות שנתנו השוטרים בשטח.

ישראל אייכלר: השאלה אם מערך ה-SMS שהיה לשוטרים בסדרי התנועה היה טוב.

ישראל אייכלר: אני חוזר שוב על ההצעה שהצענו בשנה הזאת, לעשות את מעגל התנועה הרבה יותר גדול לפי התכנית שהגשנו לשר לביטחון פנים, שיהיה 45 ק"מ.

ישראל אייכלר: במשפט אחד אני אומר לכל האנשים המקצועיים שיושבים כאן שיהיה להם ברור, שזה יהיה חד-סטרי ממירון צומת 7, צומת עמיהוד, קדרים, אליפז, צפת, עין הוזים, צומת סאסא עד מירון.

ישראל אייכלר: מעגל גדול מאוד שיהיה חד-סטרי ברוב השעות למעט רכבי הצלה ומשטרה ולאלה שצריכים להיות על השטח.

ישראל אייכלר: זה יכול לפתור המון המון בעיות.

ישראל אייכלר: בתוך המעגל הזה אפשר למצוא המון שטחי חנייה גם לרכבים פרטיים, גם לאוטובוסים פרטיים וגם לאוטובוסים ציבוריים.

ישראל אייכלר: הכנו מפה והגשנו אותה למשטרה כדי שיעשו את זה.

ישראל אייכלר: אני מקווה שבשנה הבאה יוכלו לחשוב על זה שוב.

ישראל אייכלר: תודה רבה.

דוד צור: הרב מוזס, יש לי הצעה שקיבלתי מחבר הכנסת גילאון כשהגעתי לכנסת.

דוד צור: הוא הציע שידברו חבר כנסת ואורח.

דוד צור: בבקשה.

דוד צור: אני אבקש לפתוח דווקא עם משרד התחבורה, עשיתם לעצמכם את התחקיר כבר?

<דרור גנון: כן עשינו את התחקיר.

דוד צור: נשמע קודם את המשטרה וגם את המחוז הצפוני ואחרי זה נשמע את הרב מוזס, לאחר מכן נשמע את משרד התחבורה.

<משה אדרי: ברשותך, אני אתן למופקד על המצב, אני נכנסתי לשמוע וגם להשמיע את הדברים.

<משה אדרי: אני אשמיע את הדברים של אגף התנועה, נמצא כאן פיני, פנחס מהמחוז, המבצע הכולל הוא של מחוז צפון.

<משה אדרי: אני ת"פ (תחת פיקוד) המשימתי של התנועה שהיא המאסה העיקרית ואני אתייחס לדברים.

<משה אדרי: אני אגיד את הדברים כפי שאנחנו ראינו אותם, בדרך שאנחנו ראינו אותם יחד עם הנתונים אנחנו יכולים להגיד מה קיים, מה נמצא.

<משה אדרי: אני באמת רוצה להודות גם על הפקת הלקחים המהירה שאנחנו עושים כדי שלא נעשה אותם לקראת האירוע ולהגיד אי אפשר לעשות את התשתיות.

<משה אדרי: דבר נוסף, אני רוצה להגיד לכל השותפים ממשרד התחבורה דרך חברות ההסעה, חברי הכנסת החרדים שסייעו, שהאירו, שנתנו עצה ועזרו לנו לבנות את התכנית הכי טובה שראינו לנכון כדי להביא את מספר האנשים בדרך המהירה, הטובה, אני יכול להגיד גם בדרך המקצועית שנעשתה.

<משה אדרי: אני לא נותן לעצמי, לא לי ולא לאנשים ציונים להגיד שהיא טובה.

<משה אדרי: אני יכול להגיד שיש הרבה מאוד לקחים מהאירוע הזה.

<משה אדרי: ההערכה שלנו מהנתונים הקיימים, אנחנו מדברים על בערך 225 אלף איש שהגיעו מיום שישי עד מוצאי יום ראשון - - -

אורי מקלב: כמה היו בשנה שעברה?

<משה אדרי: אני לא יודע.

<משה אדרי: אני יכול להגיד שבפעם הראשונה השנה יש לנו מספרים מוחלטים שאנחנו יכולים לדבר עליהם.

<משה אדרי: אפשר להגיד מיליון, חצי מיליון - - -

אורי מקלב: מה היו הנתונים של המשטרה משנה שעברה?

דוד צור: הרב מקלב, זה כמו שהיו 400 אלף בכיכר, בכיכר רבין גם אם תשים אחד על השני כנראה לא נכנסים יותר מ-80 אלף או מספר כזה.

דוד צור: אתה יודע, אגדות יש.

<משה אדרי: בטכנולוגיה קיימת אני יודע לספור מה היה ואיך היו הדברים גם מבחינת אוטובוסים, כלי רכב פרטיים שראינו, כל זה נותן לנו את ההערכה להגיע למספר של 250 אלף איש.

<משה אדרי: אני אמסור קצת נתונים כדי לסבר את האוזן.

<משה אדרי: אגף התנועה היה עם 1,580 שוטרים שהיו לאורך כל הדרך.

<משה אדרי: האירוע התחיל מיום שישי והסתיים ביום ראשון בשעה 03:00.

<משה אדרי: חשוב שידעו שהיו שני פיקים גדולים מבחינת מספר האנשים שהגיעו.

<משה אדרי: המספר הגדול הגיע בין השעה 06:00 ל- 08:00 של יום ראשון עם 30 אלף איש שיצאו בנקודת הזמן הזו.

<משה אדרי: הפיק השני הגדול והמשמעותי היה בין 11:00 ל- 0:300 לפנות בוקר של היום השני.

<משה אדרי: בפיק הזה ירדו 70 אלף איש תוך 4.5 שעות, זה היה מצב של 23 אלף איש לשעה שאנחנו מוציאים מהאתר.

<משה אדרי: זה אומר שאנחנו מוציאים מאסה של 70 אלף איש בנקודת זמן זו.

<משה אדרי: בין השעות 11:00 ל-03:00 לפנות בוקר הייתה המאסה המשמעותית שבו היו צריכים להוציא מספר גדול של אנשים מהאזור הזה.

<משה אדרי: סך הכול היו 2,458 אוטובוסים שנעו במעגלים, הלכו חזרו.

<משה אדרי: אני לא סופר את השאטלים שהלכו וחזרו.

<משה אדרי: בשנה הבאה גם לזה ניתן את הפתרון ונדע לספור אותם.

<משה אדרי: אני אתן דוגמה, רק במחסום עין הוזים היו 1,030 אוטובוסים שהיו בחניון הזה, נכנסו ויצאו, נכנסו ויצאו.

<משה אדרי: יש לנו את 'צבעון' ששם היו 505 אוטובוסים.

<משה אדרי: אנחנו יודעים למספר, אנחנו יודעים להגיד.

<משה אדרי: מספר האנשים, חצי ממספר האנשים, שהיה בסביבות ה-100 אלף איש, שהה על ההר 4.5 שעות.

<משה אדרי: אנחנו יודעים, בערך שעתיים הגעה, 4.5 שעות היה אדם על ההר בממוצע ולאחר מכן חזר בחזרה לנסיעה שלו לכל מקום בארץ.

<משה אדרי: 61% מהאנשים שהגיעו הגיעו משישה ישובים מרכזיים: ירושלים, בני ברק, בית שמש, ביתר עלית, מודיעין עילית ואשדוד.

<משה אדרי: כל השאר הגיעו בפריסה מכל הארץ.

<משה אדרי: אני אומר במספרים קטנים, אבל זאת המאסה העיקרית שהגיעה לשם.

<משה אדרי: גם את זה אנחנו יודעים.

<משה אדרי: בסופו של דבר הגיעו 285 אלף איש בתחבורה ציבורית ורכבים פרטיים.

<משה אדרי: זה מה שיצא מתוך הישובים והגיע - - -

ישראל אייכלר: יש לי כאן בעיה בחשבון, כי אם 2,500 אוטובוסים כפול 50 איש באוטובוס זה 125 אלף בלבד.

<משה אדרי: אני יודע.

<משה אדרי: השאר הגיעו ברכבים פרטיים, עלו לישובים והגיעו בשאטלים.

ישראל אייכלר: עוד 100 אלף איש ברכבים פרטיים?

<משה אדרי: כן.

<משה אדרי: כן.

<משה אדרי: כן.

<משה אדרי: מרכבים פרטיים.

<משה אדרי: אנחנו רואים את הסלולר של כולם, אנחנו רואים את ההגעה שלהם, אנחנו רואים את היציאה, אנחנו רואים מי היה ביום שישי ונשאר עד יום ראשון.

<משה אדרי: אנחנו רואים את הכול החל מי היה, מה נמצא.

<משה אדרי: אנחנו רואים את הכול ואם תרצו את המידע גם את זה ניתן לכם, הכול באדיבות משרד התחבורה - - -

ישראל אייכלר: אבל אתם לא מאזינים לאנשים.

<משה אדרי: חס וחלילה.

אורי מקלב: אני יכול לומר באחריות מקצועית כי 25% מאלה שבאו למירון לא היו להם בכלל טלפון נייד.

אורי מקלב: 25%.

<משה אדרי: שכל אחד יוסיף את מה שהוא רוצה.

<משה אדרי: חבר הכנסת מקלב, אני מזכיר שגם אצלכם יש אנשים עם שני מכשירים ניידים, אחד כשר ואחד לא כשר.

<משה אדרי: אני לא רוצה להיכנס לזה.

<משה אדרי: אני אומר מהם המספרים המוחלטים.

<משה אדרי: אנחנו יודעים לחשב את הכול.

<משה אדרי: כל אחד יעשה את הממוצע שלו.

אורי מקלב: בתוך עמי אני יושב, אנחנו יודעים - - - -

<משה אדרי: אני יכול להגיד שהתכנון אל מול הביצוע של תשתיות, כמעט הכול עבד לנו גם בנושא של הסד"כ (סדר כוחות) שוטרים, גם בתשתיות שנבנו כל מה שביקשנו.

<משה אדרי: אני אומר את זה כאן, החבר'ה עשו עבודת קודש ומהר וגם בטיחותי.

<משה אדרי: כל נושא הגידור, כל נושא השאטלים, הקמת גשר הולכי הרגל, שילוט שנעשה, אומנם הוא לא היה טוב ואנחנו נטפל בזה, כל נושא החניונים וההכשרה שלהם כולל החניונים בערים שהיינו צריכים לטפל בהם מהר.

<משה אדרי: מי שהגיע בתחבורה ציבורית נסע יחסית טוב מבחינת זמנים.

<משה אדרי: מי שהגיע ברכב פרטי לא היה לו נעים.

<משה אדרי: אני אגדיר ואומר שגם בהגעה שלו, גם בחניון - - -

ישראל אייכלר: אתה מדבר על 100 אלף איש לפי החשבון שלך.

ישראל אייכלר: 100 אלף איש לא היה להם נעים.

<משה אדרי: לא היה להם נעים למרות שאמרנו וביקשנו ונתנו.

<משה אדרי: בעניין הזה מי שהגיע בשאטל, אנשים שיצאו מירושלים תוך שעתיים וחצי הגיעו, היו 4.5 שעות בתוך האירוע וחזרה – זה שירות שהבטחנו וקיימנו ונתנו.

<משה אדרי: היו מספר בעיות ותובנות שאנחנו צריכים להתייחס אליהן.

<משה אדרי: אני מזכיר שהנחות היסוד שהשנה הבאה לא תהיינה אותו דבר, זה לא יהיה במוצאי שבת אלא באמצע השבוע, קרי, רביעי, חמישי, שישי וזאת התייחסות אחרת לגמרי.

דוד צור: יותר טוב או פחות טוב?

<משה אדרי: יותר טוב בפריסה, אבל יותר אנשים.

ישראל אייכלר: יוכלו להגיע מהצהריים שלפני, זה יתפרס ליותר זמן.

<משה אדרי: הדבר השני הוא נושא הדלקות המדורות.

<משה אדרי: הצפיפות בסוף ההדלקות של היום הראשון יוצרת לנו בעיה, נצטרך לטפל בשנה הבאה בעזרתכם, לפיזור ההדלקות בצורה הטובה ביותר.

דוד צור: בין החסידויות השונות.

<משה אדרי: בעיקר "תולדות אהרון" ואברהם.

<משה אדרי: זה משהו שצריך להתייחס אליו.

<משה אדרי: הנושא השני, כדי שנפזר את זה אנחנו צריכים לחלק את החניונים עליהם דיבר חבר הכנסת ישראל אייכלר - - -

דוד צור: אולי כדאי להגיד מילה, למרות המצב אנחנו מקיימים את הדיון, ליבנו כולנו עם אנשי הדרום.

דוד צור: אנחנו מקווים שנעבור את הימים הקרובים ללא נפגעים בנפש, מאחלים כמובן גם לחיילי צה"ל שעושים בדרום להשבת הביטחון לכולנו - - -

ישראל אייכלר: בזכות רבי שמעון בר יוחאי.

דוד צור: גם בזכות רבי שמעון בר יוחאי ואפילו גם בזכות אלה שמתגייסים, שישובו כולם בשלום.

ישראל אייכלר: אלו שתי מערכות: זכויות רוחניות – רבי שמעון בר יוחאי, זכויות מעשיות אלו האנשים שבשטח.

ישראל אייכלר: אלו שני עולמות, עולם הבא והעולם הזה.

דוד צור: למרות הכול אנחנו מקיימים את הדיון הזה כי חייבים לקיים את השגרה שלנו.

דוד צור: אנחנו מבינים שמדי פעם הוא ירצה לדבר בענייני היום.

דוד צור: אני ארצה לשמוע את המחוז הצפוני כדי להשלים את תמונת המשטרה ואחר כך נחזור לשמוע את ההמשך.

<פנחס אזרזר: אני אתחיל עם מטרת המבצע.

<פנחס אזרזר: מטרת המבצע הושגה, שלום הציבור נשמר.

<פנחס אזרזר: לא היו לנו נפגעים בנפש, באמת תודה לאל.

<פנחס אזרזר: סך כל הסד"כ שהפעלנו במחוז הצפוני לטובת המבצע הזה עמד על 3,889 שוטרים לאורך שלושה ימים.

<פנחס אזרזר: האירועים החריגים שהיו לנו בתחום האירוע היה שרפת קוצים בסיום ההילולה.

<משה אדרי: הדבר הנוסף שהקשה עלינו היה נושא של הכוונת הולכי הרגל.

<משה אדרי: מדובר על ירידת מאסה של אנשים ללא הכוונה.

<משה אדרי: לנו היה קשה גם לתקשר עם האוכלוסייה ובעיקר עם נשים וילדים, זה משהו שנצטרך לטפל בו בשנה הבאה עם סדרנים מהמגזר החרדי שייתנו מענה בצורה מסודרת לאורך כל הדרך.

<משה אדרי: מספר אנשים מול אוטובוסים, אם היו לנו במחסנית כל הזמן אוטובוסים היינו מצליחים להתגבר על - - -

דוד צור: היו חסרים?

<משה אדרי: לדוגמה, בין השעות 06:00 ל-08:00 בבוקר היינו חסרים בסביבות 120 אוטובוסים כדי להוציא אותם בזמן סביר.

<משה אדרי: בלילה כמובן שהייתה בעיה גם בתנועת המעגל שנתקעה לנו וגם מספר האוטובוסים בעיקר בהחזרת מאסת הגדולה של השאטלים לכרמיאל, צפת וראש פינה.

<משה אדרי: שם הייתה לנו איזו בעיה, בהמשך נתייחס אליה.

<משה אדרי: אנחנו בבסיס התכנית רוצים לייצר אזור של ערים קרובות, ערים רחוקות ושאטלים.

<משה אדרי: גם לזה נתייחס.

<משה אדרי: כמובן שאם נצא בתכנית מאורגנת עם כולם בנושא תשתיות כולל נושא בורמה א' ובורמה ב' אליו צריך לתת גם לזה התייחסות.

<משה אדרי: אם היה משהו שהתפללתי עליו במשך כל התהליך הזה הוא שלא יקרה לנו אסון המוני.

<משה אדרי: לחלץ את זה דרך ציר א', בורמה א' או בורמה ב', היינו בבעיה.

<משה אדרי: זה משהו שהיינו צריכים להתייחס אליו בהרחבה שלו.

<משה אדרי: בלי לשים לב הכנסנו 1,800 אח"מים ( אנשים חשובים מאוד) דרך ציר בורמה.

<משה אדרי: הם פקקו את הציר ואם היה קורה משהו היינו לצערנו - - -

<ישראל דרעי: כמה?

<משה אדרי: 1,800.

<ישראל דרעי: תוריד אפס אחד.

<משה אדרי: אל תחלוק עלי, אני מבקש, קצת אמינות ובצניעות.

<משה אדרי: אני אחראי להכניס את האנשים.

<משה אדרי: בעניין הזה אני יכול להגיד מה נכנס - - -

<ישראל דרעי: הגשנו רשימות מסודרות.

<משה אדרי: הרשימה השתנתה בצורה מאוד מאוד רבה.

<משה אדרי: תן לי את הקרדיט.

<משה אדרי: שלא יתפרש שנכנסו - - - <קריאה:> לא כולם פנו דרכם.

<משה אדרי: חלקם פנו ישירות.

<משה אדרי: אם תראה את המספר, יש לי רשימה מסודרת, מאורגנת.

<ישראל דרעי: לא שלנו.

<משה אדרי: לא בהכרח שלכם.

<משה אדרי: זה בסך הכול מה נכנס, אין שלנו ויש שלכם.

<משה אדרי: זה אירוע שהיה.

<משה אדרי: אני מדבר מנתונים מוחלטים.

ישראל אייכלר: יש לכם לקח להרחיב את הפינוי?

<משה אדרי: אני מיד אתייחס.

<משה אדרי: יש בעיה עם הפרדת סוגי השאטלים, גם עם זה הייתה לנו בעיה.

<משה אדרי: יש לנו לקחים מעבודת המטה דרך האירוע עצמו בכל אחד מהפרמטרים כולל התחבורה הציבורית.

<משה אדרי: אנחנו עשינו תחקיר יחד עם משרד התחבורה, קיבלנו את הלקחים של "אגד" ושל החברות הנוספות.

<משה אדרי: שמענו את כולם ומיד נשב גם עם המנהלת, עם אלכס.

<משה אדרי: אנחנו נתייחס לכל נושא הדוברות, להבנה מי הגיע ומי שמע אותנו.

<משה אדרי: גם לזה יש לנו התייחסות.

<משה אדרי: ההמלצות שלנו, לזה אנחנו נערכים, הקמת צוות תכנון מחדש על בסיס הלקחים שהיו למירון 2015 בשילוב כל הגורמים המקצועיים.

<משה אדרי: אני אשמח שכל אחד ייתן את דעתו.

<משה אדרי: אנחנו גם לקחנו את התכנית המבצעית שהציע חבר הכנסת ישראל אייכלר וגם אותה בחנו וראינו שמהרגע לרגע אי אפשר להתייחס לזה.

<משה אדרי: צריך לתת לזה מענה.

<משה אדרי: בשנה הבאה כשהאירוע יתרחש באמצע השבוע צריך לתת התייחסות לישובים הכלואים ולישובים הסובבים.

<משה אדרי: בנאדם שרוצה לנוסע שלא יעשה את כל המעגל התנועה הזה.

<משה אדרי: אנחנו צריכים לחשוב על זה ולתת לזה את המענה.

<משה אדרי: כל הנושא צריך להיות מגובה בתקציב.

<משה אדרי: אי אפשר, אני חוזר שוב, אי אפשר להגיע לנקודת הקצה ולעמוד בפתח על איזה שקל אחד או שניים בדברים שאנחנו רוצים לעשות.

<משה אדרי: תשתיות, זה צריך להיות מגובה.

<משה אדרי: לחלק מהדברים אנחנו יכולים לתת כבר את העלויות, אפשר להריץ את זה בצורה מסודרת, אבל זה חייב להיות מגובה בתקציבים.

<משה אדרי: אי אפשר שבכל דבר להביא אותנו לקצה.

<משה אדרי: העיקרון על פיו פעלנו הוא עיקרון הפרדת הולכי הרגל מכלי הרכב.

<משה אדרי: העיקרון השני, אי הגעת כלי רכב פרטיים הוא עיקרון נכון שצריך לתת לו מענה.

<משה אדרי: למי שמגיע עם רכב פרטי צריך לתת לו מענה טוב יותר.

<משה אדרי: אני אומר שהעיקרון הזה להזרים את המעגל השני והשלישי בצורה טובה.

<משה אדרי: כל הגידור, כל ההתייחסות, כל ההגעה, תזכרו, מדובר כאן במאות אלפי אנשים שמגיעים לנקודת קצה ויורדים ממנה.

<משה אדרי: הם 4.5 שעות על ההר.

<משה אדרי: בסופו של דבר גם לסבלנות שלהם יש את נקודת הקצה.

<משה אדרי: תראו מה היה קורה אם היינו מכניסים כלי רכב פרטיים, אם היינו מכניסים תחבורה ציבורית, אגב, ניסינו את זה.

<משה אדרי: בתחילה זה יצר לנו ברדק בחזרה של האנשים כי בנאדם שירד לא ידע עם איזה שאטל לאן הוא מגיע, לצבעון, לפרוד, למקום אחר.

<משה אדרי: זה ייצר לנו בעיה כי אנשים לא ידעו לאן ללכת.

<משה אדרי: זה משהו שהפסקנו אותו אחרי שניסנו את הפעם הראשונה.

<משה אדרי: להכניס לתוך המעגל לא הייתה שהוא בעיה, אבל מה הוא עושה בחזרה שלו.

<משה אדרי: לכן מי שמגיע עם השאטל שידע לאן הוא מגיע ויודע לאן הוא הולך.

<משה אדרי: בבחינה שעשינו, גם אתה הייתה וגם אנשים שהתלוו אלינו, לשאטל לקח 5.5 דקות מהרגע שהרכב מגיע הוא מחנה, עולים לשאטל ומגיעים להר.

<משה אדרי: השעות - - -

ישראל אייכלר: כשהתנועה זרמה, בוודאי, כשהתנועה נתקעה אז כולם - - -

<משה אדרי: התנועה זרמה ב-95% מהזמן.

דוד צור: מה לגבי האוטובוסים הפרטיים?

<משה אדרי: אמרתי, טיפלנו בזה - - -

דוד צור: הלקח לשנה הבאה לגבי האוטובוסים הפרטיים.

<משה אדרי: זאת ההמלצה שלנו, כי אם הוא מגיע, האדם צריך לדעת בסוף לאן הוא חוזר.

ישראל אייכלר: הוא יודע את המספר, נותנים לו ביד כרטיס שהוא חוזר למקום זה וזה.

<משה אדרי: הם קיבלו פתקים.

<משה אדרי: רצינו לתייג אותם עם גומיות, ניסינו את הכול ובסוף הבנאדם מגיע וחוזר והוא צריך לחפש את האוטובוס שלו.

<משה אדרי: זו תנועת הולכי רגל שמייצרת בעיה, זה לא משהו שהוא מסודר, שכולם מגיעים לאותו חניון ומשם האוטובוסים יוצאים לעיר מסוימת.

<משה אדרי: צריך לדעת להתייחס גם לדבר הזה.

<משה אדרי: מבחינתנו הגדרת תחומי האחריות בין הארגונים היא ברורה.

<משה אדרי: משרד החינוך צריך להתייחס לנושא כבר עכשיו.

<משה אדרי: אם זה יום שבתון שהאוטובוסים שלהם עכשיו יתארגנו ולא בנקודת קצה.

<משה אדרי: <קריאה:> זה היה במוצאי שבת.

<משה אדרי: זה לא משנה כי הלימודים הם ביום שבתון.

<משה אדרי: בנושא של התחבורה ציבורית חייב שאני לא אתעסק בזה.

<משה אדרי: יש משרד התחבורה, הוא צריך להקים מרכז שליטה, שידע להגיד לי כמה יש בנקודת הזמן הזאת.

<משה אדרי: אני לא צריך לדבר עם חברת האוטובוס, הוא צריך להגיד לי כמה אוטובוסים יש לו וכמה מגיעים לאן.

<משה אדרי: אנחנו צריכים להתייחס לאזורים.

דוד צור: מיד נשמע אותו כי הייתה בעיה באזורים.

<משה אדרי: נושא של שילוב מערכי ההנדסה והתשתיות – הייתה להם בעיה בבניית התשתיות, זה משהו שנצטרך להתייחס אליו.

<משה אדרי: בשנה הבאה אנחנו נגביר עוד יותר את השימוש בטכנולוגיה, אנחנו נשים גם LPR, סלולר, WAZE, גם אפליקציות שירות לאזרח.

<משה אדרי: היום אזרח ידע אם הוא VIP הוא יכול לעבור, הוא מקיש את המספר שלו ורואה אם יש לו אישור מעבר, בכך הוא לא הקשה עלינו במעברים.

<משה אדרי: זה משהו שנכין ונשכלל אותו לפעם הבאה.

<משה אדרי: שיתופי הפעולה עם כל מי שהיה, אני באמת חייב לציין את זה.

<משה אדרי: השילוב שלנו, של שוטרות, יהיה כי נוצרה לנו בעיה בפיזור בשעה הקשה של הלילה או בשעת הסיום.

<משה אדרי: היו לנו עם זה בעיות ואני מקבל את זה שזה משהו שלא נערכנו אליו.

<משה אדרי: אני אוכל להגיד שהצוות שנקים עד סוף ספטמבר הקרוב יגיש את התכניות ואת ההמלצות.

<משה אדרי: ברשות

<משה אדרי: כם נזמן את כל מי שירצה ולהשמיע את דעתו ונתייחס אליו בצד המקצועי.

<משה אדרי: אני מאוד מקווה שלשנה הבאה נשכלל את עצמנו ונהייה טובים יותר מהשנה.

ישראל אייכלר: אבל לא שמענו שום דבר על מה שקרה בסוף היום, אירוע שבגלל ששמתם מחסומים לאנשים - - -

דוד צור: תכף נשמע את זה מהמחוז הצפוני, לא ממנו.

ישראל אייכלר: הצורך להכניס סוסים.

<משה אדרי: אני אגיד את זה בצורה מאוד ברורה.

<משה אדרי: הפיזור, אם לא היינו לנו את הסוסים, לצערי, היינו מקבלים אסון.

<משה אדרי: אנשים היו נדרסים.

<משה אדרי: האנשים בסופו של דבר רצו לעלות על השאטלים ולאוטובוסים אחרי 4.5 שעות.

<משה אדרי: אימהות עם ילדים ועגלות, אותם לא עניין דבר, הדבר הראשון שהם רצו זה לצאת מהמהלך, אם לא היינו עושים את זה היינו מקבלים הרבה מאוד אירועים עד פגיעה בחיי אדם.

<משה אדרי: לכן לא הייתה לנו את הברירה ומי שהיה איתנו שם ראה כמה קשה היה להחזיר את האנשים.

<משה אדרי: בשנה הבאה אנחנו לא ניתן להם כי השאטלים התערבבו עם הערים הקרובות ועם הערים הרחקות הם היו במקום אחד.

<משה אדרי: תזכרו, 70 אלף איש שאין להם סדר, אין להם כיוון, אין להם דרך, אין להם שילוט, הם יוצרים בעיה.

<משה אדרי: לא אהבתי את זה, אבל לא הייתה לי בררה.

<משה אדרי: ההחלטה הייתה שלי ושל מפקד המחוז.

<משה אדרי: אנחנו חושבים שאנחנו צריכים לטפל בזה בצורה - - -

ישראל אייכלר: בכל אירוע שיש לך 50 אלף איש כמו אירוע של זמרים או משחקי ספורט האנשים מגיעים לאוטובוסים.

ישראל אייכלר: כאן שמת גדר כזאת - - -

דוד צור: הרב אייכלר, עם כל הצניעות במקרה הזה דווקא יש לי ניסיון.

דוד צור: זה המקצוע שלי.

דוד צור: יש מה שנקרא 'ניהול קהל'.

דוד צור: בנושא של אצטדיונים עם 100 אלף איש, אולימפיאדה, מונדיאל, ראשית האצטדיונים כמו שאתה יודע בנויים עם הרבה מאוד כניסות.

דוד צור: פה הכניסה היא דרך ציר אחד בפיק אחד.

דוד צור: היציאה די קרובה לציר הזה ואולי יש קצת מהצדדים, אבל הכול מרוכז במקום אחד.

ישראל אייכלר: אולי צריך לפזר.

דוד צור: הגיאוגרפיה קצת בעייתית, התשתיות אחרות ולכן צריך לטפל בזה.

<משה אדרי: לכן בתכנון שלנו - - -

דוד צור: לכן אני אומר שלעשות השוואה לאצטדיון או אפילו לפארק הירקון - - -

ישראל אייכלר: אני רוצה לקחת פתרונות משם ולעשות פה.

<משה אדרי: אנחנו נעשה.

<משה אדרי: אנחנו יודעים לעשות את זה וגם להוריד את זה.

דוד צור: יש פיסיקה של המקום.

<משה אדרי: אני אוכל להגיד שלצערי בכל האירוע הזה, ילד בן 10 הוא הפצוע הקשה.

<משה אדרי: לשמחתי בכל האירוע כל האנשים שיצאו חזרו בתנועה ובצירים ללא תאונה.

<משה אדרי: זה מהלך יפה מאוד וראוי שגם לזה יש להתייחס.

דוד צור: צ'יקו, תתייחסו או שאתה תתייחס.

דוד צור: המחוז הצפוני לא נכנס לא רק לגידור אלא לעובדה שאנשים שמגיעים יומיים-שלושה לפני, הם פשוט מתנחלים בצירים.

<משה אדרי: זה לא מפריע לנו, זה לא הפריע לנו.

<משה אדרי: הם נמצאים באזור מתוחם ומגודר.

<משה אדרי: זה שאנשים נמצאים שם מבחינתי זה מהלך ראוי - - -

דוד צור: אני מדבר שזה היה לאורך הצירים.

דוד צור: אנשים עם אוהלי סיירים היו ממש על השבילים.

<משה אדרי: לנו זה לא הפריע, זה משהו שלא פגע בנו לא בחירום ולא בשגרה.

דוד צור: לא הפריע?

<משה אדרי: אתה מתכוון בפנים, בתוך ההר ?

דוד צור: אני לא מדבר על הצירים המרכזיים, אני מדבר על השבילים שעלו למעלה.

דוד צור: <קריאה:> ציר 866 היה מלא כולו בדוכנים משער בזק ועד לתחנת הדלק.

דוד צור: זה כן מפריע.

דוד צור: על זה אני מדבר.

<משה אדרי: לא יהיה.

<משה אדרי: אחד מהלקחים שלנו לשנה הבאה הוא לבנות תשתית מסודרת.

<משה אדרי: זה לא יהיה לא בתחנת הדלק.

<משה אדרי: חייבים לעשות את השביל המקביל לכביש מ"האור הגנוז" ועד למירון, זה סכנה.

<משה אדרי: לקחנו שאטלים העמסנו ולקחנו אותם.

<משה אדרי: לגבי משרד התחבורה אני אבקש להתייחס בנושא של תשלום לשאטלים.

<משה אדרי: זה משהו שצריך לזכור אותו - - -

דוד צור: מה, אנשים שילמו?

<משה אדרי: היו חלק שהיו צריכים לשלם ולכן הוא לא זז עד שלא שלימו לו.

<משה אדרי: בסופו של דבר נתנו הנחייה - - -

דוד צור: כמה לקחו?

<משה אדרי: אני לא יודע.

<משה אדרי: זה משהו שצריך להתייחס אליו ,וגם התייחסו אליו.

<יוסף שווינגר: על איזה שאטלים אתה מדבר?

<משה אדרי: מצפת, ממהרים.

<משה אדרי: <קריאה:> צפת, כרמיאל, ראש פינה.

<משה אדרי: לכן ביציאה חזרה זה ייצר לנו בעיות.

<משה אדרי: או שקונים הלוך חזור או שלא קונים בכלל, אבל אי אפשר לעצור אוטובוס - - -

דוד צור: תנצור את השאלה הזאת.

<משה אדרי: אנחנו עדיין בתהליך הפקת הלקחים המלא.

<משה אדרי: אם נצא מפה בהחלטה שמקימים, מקבלים ויודעים מה התקציב איתו אנחנו מתמודדים זה יקל על כולם לצאת בשנה הבאה בצורה טובה יותר.

דוד צור: תודה.

דוד צור: המחוז הצפוני בבקשה.

<פנחס אזרזר: אני לא אחזור על מה שאמרתי.

<פנחס אזרזר: אני הפסקתי באירועים החריגים.

<פנחס אזרזר: הייתה לנו שרפת קוצים בציר המהדרין שהפך להיות כמעט אסון.

<פנחס אזרזר: זה ציר קטן שאני אדבר עליו בהמשך.

<פנחס אזרזר: מבחינת הלחץ והעומס בפיזור, צ'יקו אמר ואני לא אחזור על הדברים.

<פנחס אזרזר: יש לנו כבר את התובנות מכך.

<פנחס אזרזר: אנחנו נפזר יותר חניונים, זה המקום ואי אפשר לשנות אותו - - -

דוד צור: יש מקומות שאתם יודעים כבר איפה החניונים האלה אמורים להיות?

דוד צור: סימנתם?

<פנחס אזרזר: שוב, אלו עליות, תקציבים - - -

ישראל אייכלר: אז אפשר לשנות אותם.

ישראל אייכלר: זה עניין עלויות.

<ראובן אדרי: אנחנו עשינו מיפוי לפני חמש שנים - - -

דוד צור: מדובר בשדות נטושים?

<ראובן אדרי: גם שדות.

<ראובן אדרי: מרבית המקומות שמופו הם שטחי מינהל, אבל כשאתה בא להכשיר את החניון של האוטובוסים למשל זה היה להקיז דם עד שעקרנו 70 עצים.

<ראובן אדרי: זה היה לפני שלוש שנים.

<ראובן אדרי: אם היו מאשרים במעגל הקטן איפה שכל התחבורה הציבורית מגיעה, שם יש שטחים.

<ראובן אדרי: , כדי להרחיב את השטח, אם היו מאפשרים לעקור עצים ולנטוע אותם במקום אחר, היה אז די מקום.

דוד צור: מי הם, קק"ל?

<ראובן אדרי: קק"ל, רשות הגנים, המינהל, ברוך ה' לא חסר.

<פנחס אזרזר: יש ועדה שהוקמה לפני כשנה על ידי קק"ל בשיתוף איתנו.

<פנחס אזרזר: הינו בסיור לפני שבועיים לאיתור חניונים הנוספים.

<פנחס אזרזר: אנחנו הצענו להם גם שטחים שהם לא ידעו הצענו להם עוד חניונים שתואמו מראש עם אגף התנועה.

<פנחס אזרזר: אלו שטחים שיכולים לתת פתרון טוב.

<פנחס אזרזר: השאלה היא שאלה של זמן.

<פנחס אזרזר: בוודאי עם רשות מינהל מקרקעי ישראל זה ייקח זמן, זה לא עניין ל-2015.

<פנחס אזרזר: במקביל מה שראובן אמר זה משהו שנתקל בבעיה והוא תקוע.

<פנחס אזרזר: מדובר בלהפקיע את השטחים של מושב מירון, זה לא כל כך פשוט, זה הועלה בדיון וכעת בודקים את זה.

<פנחס אזרזר: לא נראה שזה יהיה גם בשנת 2016.

ישראל אייכלר: מנהל האתר ישראל דרעי, למה אתה חושב שרשות מינהל מקרקעי ישראל לא תוכל לתת תשובה עד שנת 2015?

<ראובן אדרי: זה תהליך של הפקעת שטחים, - - - - <קריאה:> זה בית משפט.

<ראובן אדרי: הם מתנגדים.

<ראובן אדרי: אבל לא צריך להפקיע, צריך לקבל אישור להעתיק עצים ואתה עושה את זה.

<פנחס אזרזר: זה הועלה בוועדת איתור של המינהל, הם בודקים את זה.

ישראל אייכלר: אבל זה היה חניונים במשך 50 שנה.

<פנחס אזרזר: לא.

<פנחס אזרזר: לא. לא.

<פנחס אזרזר: אני מדבר על החלק הראשון שקרוב לציר 866.

ישראל אייכלר: ישראל, מתי התחילו לטעת שם את הכרם?

ישראל אייכלר: כשאני הייתי ילד לא הייתה שום גפן.

ישראל אייכלר: אולי בעשר שנים האחרונות.

ישראל אייכלר: אני מדבר על השטח שראובן הזכיר בתוך המעגל הקטן.

ישראל אייכלר: כמה זה צריך לעלות וכמה זמן צריך לקחת כדי לנקות אותו שיהיה מקום לאוטובוסים ושאנשים לא ידחסו?

ישראל אייכלר: אפשר להעביר אותם למקום אחר.

ישראל אייכלר: הרי הכרמים האלה נטעו רק בשנים האחרונות כדי למנוע מהאוטובוסים לעמוד שם.

ישראל אייכלר: מה אני תמים כל כך?

ישראל אייכלר: אני אומנם בכנסת שיושבים אנשים תמימים.

<ראובן אדרי: זה לא שייך לאף אחד, זה שייך למדינה.

<ראובן אדרי: להעתיק את האלונים במקום להפקיע שטחים של אנשים פרטיים.

ישראל אייכלר: את האלונים אתה כן יכול?

<ראובן אדרי: בוודאי שאפשר.

ישראל אייכלר: אז מה הבעיה?

ישראל אייכלר: למה לא עושים את זה עד 2015?

<ראובן אדרי: תאשרו את זה.

<פנחס אזרזר: היה תיאום מלא מול כל הגורמים כולל המנהלת, "המקומות הקדושים", אפילו מול החצרות.

<פנחס אזרזר: השנה ניסינו שיטה חדשה, לנהל את כל האירועים כמו בשיטת הכדורגל.

<פנחס אזרזר: מינו שם מנהל לכל הדלקה וזה עבד.

<פנחס אזרזר: כמו שאדוני דיבר בתחילת הדברים בעניין הטיפול בכול והבטיחות.

<פנחס אזרזר: הרב אייכלר מדבר להביא יותר אנשים, רק לסבר את האוזן.

<פנחס אזרזר: המקום הזה יכול להכיל בו זמנית משהו כמו 20 אלף איש, הוא מכיל 70 אלף ו-80 אלף איש.

<פנחס אזרזר: עם יותר אנשים תהייה לנו קריסה ויהיה לנו שם חס וחלילה אסון.

<פנחס אזרזר: יש לנו שם בעיה בדרכי מילוט, יש חוסר בדרכי מילוט.

<פנחס אזרזר: יש לנו דרך אחת שלמעשה ממלאת את מרר.

<פנחס אזרזר: אנחנו כמובן ממליצים שלשנה הבאה לפתוח עוד דרכי מילוט.

<פנחס אזרזר: ישראל יודע שיש תכניות.

<פנחס אזרזר: זה נתקע בתקציב לא תקציב.

<פנחס אזרזר: לא הספקנו לעשות את זה השנה.

<פנחס אזרזר: אנחנו מבקשים לעשות את זה לשנה הבאה.

<פנחס אזרזר: הקמת גשר מעל המנהרה – המנהרה הפכה להיות מקום מסוכן ודחוק.

<פנחס אזרזר: כמעט והיה לנו אסון שם.

<פנחס אזרזר: אנחנו מבקשים עוד גשר אחד, כלומר שיהיה אחד ליציאה ואחד לכניסה, זה יווסת את הלחץ.

<פנחס אזרזר: חיבור מערכת הביוב והתיעול - הביוב גולש כל שנה וזה הופך להיות מטרד בכל האתר הזה.

<פנחס אזרזר: צריך סוף סוף לחבר אותו לתשתיות קיימות - - -

ישראל אייכלר: אני חושב שיש למנהלת תקציב לזה.

<ראובן אדרי: התחילו לעבוד בנושא הזה, זה יסתיים.

<פנחס אזרזר: דרך בורמה א' וב' – צ'יקו התחיל לדבר עליה, היא חייבת לקבל שני נתבים לכל כיוון, זאת הדרך היחידה.

<פנחס אזרזר: אנחנו נתקלים בבעיות מטעם רט"ג (רשות הטבע והגנים), קק"ל, רשות העתיקות.

<פנחס אזרזר: הם פשוט מונעים מאיתנו להרחיב את הדרכים הללו.

<פנחס אזרזר: אם הדרך הזאת תקום ואם חלילה יהיה לנו שם אסון יהיה לנו מקום לפנות את האנשים.

<פנחס אזרזר: כרגע הדרך הזאת אינה עבירה, היא עבירה רק לרכבים גדולים וחבל.

<פנחס אזרזר: מערכת כריזה מרכזית – לאתר אין מערכת כריזה מרכזית.

<פנחס אזרזר: אנחנו כל שנה מנסים לאלתר ולא מצליחים.

<פנחס אזרזר: חובה לעשות גם מערכת כריזה גם לחניון המזרחי של התנועה וגם לאתר, מערכת כריזה מרכזית שיודעת לפרוץ את כל המערכות, להפסיק את כל המוסיקה ולתת התראות.

<פנחס אזרזר: <קריאה:> אתה מדבר על המערכת המרכזית.

<פנחס אזרזר: היא לא טובה, לא שומעים.

<פנחס אזרזר: היא קיימת והיא לא טובה.

<פנחס אזרזר: היא לא פורצת וגם לא יודעת לפרוץ - - -

<ישראל דרעי: היא נבנית לצורך האירוע וזה צריך לעבור בדיקה.

<ישראל דרעי: המתחמים – צריך להגדיל את המתחמים עד גבול התב"ע (תכנון בניין ערים).

<ישראל דרעי: הגשנו את זה כבר לפני שנתיים, זה מתמהמה.

<ישראל דרעי: זה יגדיל את מספר האנשים שיכולים להיות על ההר.

<ישראל דרעי: שילוט – השנה גם בפיזור הייתה לנו בעיה עם השילוט.

<ישראל דרעי: לא היה שם שילוט.

<ישראל דרעי: שילוט ההכוונה היה קטן ואנשים התבלבלו וירדו למעגל, זה עשה את כל הבעיה.

<ישראל דרעי: חשמל – ציר העלייה, כל שנה הוא או עבד או לא עבד.

<ישראל דרעי: מורידים את השלטר ומפסיקים את החשמל לצורך - - -

ישראל אייכלר: מי מוריד?

<ישראל דרעי: תבין, בעיות עם מושב מירון.

<ישראל דרעי: <קריאה:> מפסיקים את המים, מורידים את החשמל.

דוד צור: מי סוגר את השלטר?

<פנחס אזרזר: בשנה שעברה היה זה ועד המושב - - -

דוד צור: אתם יכולים לנקוט נגדם בהליכים?

דוד צור: אתה גם משטרה, אתה לא רק מנהל את המבצע במירון.

<פנחס אזרזר: יש שם מחלוקת כספית.

<פנחס אזרזר: הם טוענים שה"המקומות הקדושים" לא מעבירים להם כסף על השימוש - - -

דוד צור: אתה בכתב ההגנה עליהם?

דוד צור: מה זאת אומרת, אתה משטרה, אתה צריך לאכוף.

<פנחס אזרזר: אין לי את הזמן בזמן האירוע.

דוד צור: אתה לא הסנגור של מושב מירון.

דוד צור: זכותם של תושבי מירון לדרוש ממשרד התיירות, הדתות, מהכנסת, מהרב אייכלר, מהרב מוזס ומהרב מקלב יחד שיעשו מגבית וישלמו מיליון דולר בכל שנה.

דוד צור: הצליחו, על הכיפאק, לא הצליחו, בשום ואופן לא.

דוד צור: עבירה על חוק בטיחות להוריד שאלטר, לעשות תקלה באמצע אירוע.

דוד צור: לכן, תבהיר להם, לאותם חכמים, זה לא איזה איגוד מקצועי שעכשיו מכריז עיצומים והולך ומוריד שאלטר.

דוד צור: יש כאן בעיה.

דוד צור: כמשטרה אתם האוטוריטה לאכוף דבר כזה.

מנחם אליעזר מוזס: הם גם הפסיקו את המים.

דוד צור: שוב, אתם יכולים להשתמש בסמכות שלכם, להזהיר אותם לא לעשות את הדברים האלה.

דוד צור: נקודה.

<פנחס אזרזר: אתה רוצה להאמין שקיימתי איתם ישיבות, חצי שנה - - -

דוד צור: זה לא משנה לי, תביאי מישהו לדין.

<פנחס אזרזר: אני ישבתי שם חצי שנה והגעתי איתם להסכמות ולהבנות, ביום האירוע מישהו בא, אני לא יודע מי, הוריד את החשמל.

דוד צור: אתם יודעים מי?

דוד צור: אתם יכולים לחקור?

דוד צור: תעמידו מישהו לדין.

<פנחס אזרזר: אבל אפשר למצוא חלופה אחרת, אפשר לעקוף את זה.

<ראובן אדרי: היו תקלות, היו הרבה תקלות ואנחנו עקפנו אותן.

דוד צור: אני משבח אתכם על פענוח רצח שלי דדון.

דוד צור: זה צח"מ (צוות חקירה מיוחד) ראוי.

דוד צור: הצח"מ הזה לא מעניין אותי, אותי מעניין לא זה, זה הגפנים, זה חוסר שיתוף הפעולה עד כדי חבלה מכוונת של הישוב מירון בקיומו של האירוע.

דוד צור: זה כנראה לצנינים בעיניהם למרות שמחירי הצימרים במירון האמירו פי אלף, אני לא יודע בכמה באותו סוף שבוע, אבל הם לא אוהבים את האירוע הזה.

דוד צור: מה לעשות?

דוד צור: אגב, גרתי בגבעתיים על נחלת יצחק, החלון של שני הבנים הקטנים שלי הוא מול השכנים הכי הכי שקטים שיש, זה בית הקברות נחלת יצחק, יום אחד גילו פתאום את קבר הרב משטפנשט, מאותו יום הרחוב שלנו, השקט הזה שבחיים ציפורים לא מצייצות, יום אחד בשנה כובשים אותו.

דוד צור: אני כמפקד מחוז הייתי צריך לסגור את המחוז, לארגן אותו.

דוד צור: המשפחה שלי ממש רצתה לירות בי, אבל זה היה בכיף יום אחד בשנה.

דוד צור: צריך לדעת גם לעשות את זה.

<פנחס אזרזר: האתר הוכרז ב"חוק להבטחת הביטחון", הוא מופיע בחוק - - -

דוד צור: כדי שיהיה אפשר לקצר הליכי בנייה.

<פנחס אזרזר: כן, וגם למנות ממב"ת למקום ולגדר את המקום, להקים שערים במקום ושזה יהיה מפוקח.

<פנחס אזרזר: המקום הזה כבר שנה ב"חוק להסדרת ביטחון".

<פנחס אזרזר: טרם מינו מנב"ט (מנהל ביטחון) למקום הזה.

<פנחס אזרזר: צריך להאיץ את זה.

<פנחס אזרזר: דליקות – דיברנו, צריך לדרג את הדליקות על מנת להוריד את העומס.

ישראל אייכלר: המשפט הזה שהוא אמר מאוד חשוב לך.

ישראל אייכלר: אתה יכול לבצע את זה.

ישראל אייכלר: כל שטח שהוא לא מספיק גדול שאפשר להרחיב והוא ממתין לכל מיני גורמים, אתה יכול לעשות את זה בפועל.

דוד צור: השאלה, עד כמה התחום מסביב מוגדר ככזה.

ישראל אייכלר: כל האזור.

דוד צור: כולל החניונים?

<פנחס אזרזר: יש מפת תב"ע- - -

<ישראל דרעי: אתה יודע כמה שנים מפת התב"ע תקועה?

<ראובן אדרי: יש תכנית על ידי המנהלת.

<ראובן אדרי: חבל שאלכס לא נמצא כאן, נמצא כאן העוזר שלו.

<ראובן אדרי: יש תכנית, עוד השנה הייתה לנו כוונה להרחיב את כל המתחמים כולל שירותים חדשים.

<ראובן אדרי: לצערי הרשויות השונות לא נתנו לנו.

<ראובן אדרי: <קריאה:> משרד הפנים לא אישר.

<ראובן אדרי: לו אין סמכות.

<ישראל דרעי: הוא דיבר על מושב מירון ועל דרכי ההגעה.

<ישראל דרעי: היו לנו תכניות למצב חירום בתל המערבי דרך הכוהנים, להקים שטחי התקהלות ושירותים.

<ישראל דרעי: שם זה לא שייך למושב מירון.

ישראל אייכלר: אבל זה בסעיף שאתה הזכרת.

ישראל אייכלר: יש לכם סמכות לעשות את זה?

<ראובן אדרי: זה משהו אחר.

דוד צור: מבקר המדינה – יש שתי המלצות של מבקר המדינה שעדיין לא מומשו.

דוד צור: הגשת בקשה לאירוע תחת כיפת השמיים על מנת לקבל תנאים, זה דבר שלא קורה.

דוד צור: הדבר היותר חשוב, מינוי מפיק מקצועי לאירוע הזה.

דוד צור: בכל ועדה שאנחנו יושבים אנחנו מדברים על זה ואף אחד לא עושה כלום.

<אליהו ליפשיץ: מי שצריך להגיב על זה?

<אליהו ליפשיץ: משרד התיירות?

ישראל אייכלר: התגובה שלכם היא תמיד שאתם לא אחראים.

<אליהו ליפשיץ: זה לא שאנחנו לא אחראים אלא הבקשה של המשטרה היא פשוט לא נכונה.

<אליהו ליפשיץ: אנחנו לא מדברים על אירוע שמשרד התיירות הוא מאן דהוא.

דוד צור: אני גם שואל מי האחראי.

ישראל אייכלר: התשובה שלכם לשאלה תמיד היא שאתם לא אחראים.

<אליהו ליפשיץ: זאת לא התשובה - - -

דוד צור: אבל לא המשטרה, כאן אני רוצה להגיד, הוא ציטט מדוח מבקר המדינה, אתה יכול להגיד שמבקר המדינה לא יודע על מה הוא מדבר.

דוד צור: גם את זה אפשר להגיד.

<אליהו ליפשיץ: אני אסביר גם לגבי מבקר המדינה, כך הגענו למבקר המדינה.

<אליהו ליפשיץ: יש דבר שנקרא 'נוהל אירוע תחת כיפת השמיים'.

<אליהו ליפשיץ: כאשר 'נוהל האירוע' נכתב על ידי המשטרה, אם תרצו, נוהל שנתכתב בדם.

<אליהו ליפשיץ: הוא נוהל ראוי שאינו קשור לאירוע הזה כי אנחנו לא מבקשים אירוע ואף אחד לא מבקש אירוע.

<אליהו ליפשיץ: מדובר ביום שהוא ל"ג בעומר.

<אליהו ליפשיץ: יש אירוע במירון שלא קשור לאף אחד שמבקש אותו, כל משרדי הממשלה אחראים לקיום האירוע, כל אחד בתחומו.

<אליהו ליפשיץ: זה נכון שצריך מישהו שירכז את כל הפעולות שנדרשות לצורך האירוע.

<אליהו ליפשיץ: מי שמרכז את זה הוא משרד התיירות על ידי זורע ביצוע.

<אליהו ליפשיץ: בשנה הזאת ובשנים שעברו זה היה המרכז בחברה לפיתוח המקומות הקדושים.

<אליהו ליפשיץ: החל מהשנה הבאה מדובר בחברה הממשלתית החדשה שנוצרה והיא 'הקרן לפיתוח קבר רשב"י'.

דוד צור: פנחס סיימת?

דוד צור: אני חייב לתת לנציג משרד התחבורה כי הוא חייב לצאת למשימה דחופה.

<דרור גנון: משרד התחבורה נערך השנה בעקבות ההחלטה להפסקת מעגל הרכבים הפרטיים, או לפחות איסור הגעת רכבים פרטיים, עם מערך תחבורה ציבורית מוגבר ומתוגבר יותר והרבה יותר משומן מבחינת הפעילות שלו.

<דרור גנון: אני רוצה לומר שההחלטה לא לאפשר לרכבים פרטיים להגיע ולהודיע להם לא להגיע הייתה נכונה והוכיחה את עצמה.

<דרור גנון: מבחינת האוטובוסים לאורך הצירים בהגעה לכיוון מירון וגם בהתנהלות עצמה, בצמתים שהמשטרה סגרה בצורה כזאת או אחרת התנועה זרמה והייתה טובה מאוד תוך כדי מתן העדפה לתחבורה הציבורית.

<דרור גנון: ההחלטה לפנות את החניונים המרוחקים, עין הוזים וספסופא לאוטובוסים בלבד וגם את חניון פרוד לעזר מציון הייתה גם היא נכונה.

<דרור גנון: ראינו שהיא פעלה בצורה טובה - - -

<ישראל דרעי: כל שנה.

<דרור גנון: כן, אבל השנה בלי הרכבים הפרטיים זה גם עבד נכון.

<דרור גנון: קריסת המעגל בשנה שעברה בעקבות כניסת הרכבים הפרטיים שהגיעו מלמטה לא קרתה השנה.

<דרור גנון: אפשר לראות שזה הלקח המרכזי מכל הסיפור של מירון.

<דרור גנון: בכל זאת אנחנו כאן בעקבות הקריסה בשנה שעברה.

<ישראל דרעי: אבל הקריסה קרתה בערים הגדולות, ראש פינה, כרמיאל, צבעון, שם חיכו שעות לאוטובוסים.

<דרור גנון: זה לא שחיכו שעות לאוטובוסים.

<דרור גנון: כולם מכירים את זה, יש סירקולציה של אחת למספר שנים של"ג בעומר נופל במוצאי שבת.

<דרור גנון: כשהוא נופל במוצאי שבת יש במכה אחת עלייה במספר הנכנסים להר.

<דרור גנון: כלומר, כולם יוצאים בנקודת זמן אחת.

<דרור גנון: צריך להבין שהשנה רבים החליטו ללון או לשהות בצורה כזאת או אחרת באזור צפת.

<דרור גנון: מיד עם צאת השבת כל אותם אנשים שכבר חיכו רצו לצאת והם הגיעו בבת אחת לתחנה המרכזית.

<דרור גנון: המצב הגיע לכך שאלפי אנשים במכה אחת שחסמו את יציאת האוטובוסים מתוך התחנה.

<דרור גנון: מרוב שהיה מספר אדיר של אנשים לא אפשרו להפעיל את השירות.

ישראל אייכלר: היו מספיק אוטובוסים?

<דרור גנון: היו מספיק אוטובוסים בצפת.

<דרור גנון: לראייה, ברגע שהמשטרה הגיעה ועשתה סדר במקום יכולנו להוציא את השירות ופינינו את כל המערכת הזאת תוך 45 דקות.

ישראל אייכלר: אנחנו הצענו לכם לפני ל"ג בעומר לעשות שני מוקדים, אחד בתחנה המרכזית ואחד מאחורי בית הקברות של האר"י.

<דרור גנון: נכון.

<דרור גנון: זה אחד מהלקחים.

<דרור גנון: היו שני מוקדים ואנחנו הצענו להציב מוקד שלישי, לפזר במוקד שלישי.

אורי מקלב: דרור, אתה מודע לכך שגם בכרמיאל במוצאי שבת היה פיק שבו חיכו הרבה זמן לאוטובוסים?

<דרור גנון: הרב מקלב, אני הייתי בכרמיאל בחנייה.

<דרור גנון: החניות לא היו מוסדרות.

<דרור גנון: ההפניה לחניונים הייתה כתוצאה מכך שבכל זאת הגיעו רכבים פרטיים והיה צריך להסדיר אותם.

<דרור גנון: הסדרת החניונים לא הייתה ערוכה.

<דרור גנון: אני אגע בזה כשאדבר על הלקחים וגם על היישום בשנה הבאה.

<דרור גנון: התחבורה הציבורית עבדה בשני מעגלים, מעגל אחד של הקווים שהגיע מערי כל הארץ ומעגל שני שהיה אמור להיות מצפת, ראש פינה והאזור הקרוב למירון.

<דרור גנון: כל הפעילות של המעגל המרוחק עבדה בצורה מסודרת ולמופת: מירושלים, מאלעד, מבני ברק, הוצאנו יעדים חדשים מקריית גת, בית שמש, טבריה - הכול עבד בצורה יפיפייה ואפילו היה גידול.

<דרור גנון: תוך כדי עבודה הוספנו נסיעות.

<דרור גנון: למשל, בקריית גת היו לנו הזמנות לאוטובוסים בסדר גודל של 15 ובפועל יצאו 40 שזה פי שתיים וחצי, המפעיל נתן שם את המענה.

<דרור גנון: מאלעד יצאו 60 אוטובוסים.

<דרור גנון: מאשדוד יצאו השנה 120 אוטובוסים כ-30 יותר מהשנה שעברה.

<דרור גנון: בית שמש, 90.

<דרור גנון: כלומר, הייתה פעילות יותר ערה.

<דרור גנון: כשאני אומר 90 אוטובוסים זאת אומרת 90 אוטובוסים שהלכו וחזרו כל הזמן.

<דרור גנון: את זה חשוב להסביר.

<דרור גנון: לקחים בנושא של תפעול – ביצענו הערכות מוקדמת.

<דרור גנון: העניין של אי הגעת רכבים פרטיים והאופציה להגיע לחניונים הייתה אופציה חדשה שלנו השנה, בעבר לא הייתה לנו הערכות כזאת.

<דרור גנון: למדנו אותה.

<דרור גנון: אנחנו יכולים לומר שעיקר הלקחים שלנו מהשנה מתבססים, א' בנושא התשתיות – אנחנו רוצים שתהייה הסדרה בשנה הבאה לחניונים כי בכל זאת יגיעו.

<דרור גנון: בניינו מודל איך להראות חניון כולל הסדרת תשתית, הגעת האוטובוסים לתוך החניון.

ישראל אייכלר: תחנות עלייה לאוטובוס.

<דרור גנון: נכון.

<דרור גנון: הסדרה של מסלולי עלייה לאוטובוס של נוסעים שמגיעים.

<דרור גנון: אנחנו רוצים שיהיה אחראי חניון, מישהו שיתקשר ויתכלל את כל הנושא הזה - - -

דוד צור: מדובר כאן על הגדלת כמות החניונים.

<דרור גנון: הגדרת כמות החניונים, אם אנחנו רוצים למנוע את הכניסה של הרכבים הפרטיים צפונה אני לא בטוח שהיא כל כך נכונה.

<דרור גנון: של האוטובוסים כן.

<דרור גנון: כרגע אני מדבר על החניונים של הרכבים הפרטיים, לאט לאט אני נכנס לכיוון ההר.

<דרור גנון: משרד התחבורה, הלקח המרכזי – אנחנו נתפתח בשנה הבא חמ"ל (חדר מלחמה) שלנו.

<דרור גנון: אנחנו ניקח את האחריות ברמת משרד התחבורה.

<דרור גנון: זה אומר שכל נושא התשתיות יעבור אלינו.

<דרור גנון: אנחנו ננהל את נושא התשתיות.

<דרור גנון: אנחנו נבקש לעשות תכניות הנדסיות מראש של כל התנועות עצמן.

<דרור גנון: כמובן שנעשה את זה בשיתוף מלא ובלווי ובאישור של משטרת ישראל ושל המנהלת.

<דרור גנון: יש לנו פגישה גדולה גם עם המנהלת בעניין הזה.

<דרור גנון: כל הנושא של ההכנות התפעוליות והעבודה מול ההכנות התפעוליות גם יקבל טיפול.

<דרור גנון: השנה הפעלנו 180 שאטלים בהר.

<דרור גנון: 180 שאטלים האלה הם 180 אוטובוסים שהעלו מלמטה, מהחניונים של האוטובוסים הפרטיים, למעלה.

דוד צור: בתשלום?

<דרור גנון: לא.

<דרור גנון: ללא תשלום.

<דרור גנון: משרד התחבורה ממימן את זה מתקציבי הסובסידיה.

דוד צור: ציקו, זה סותר את מה שאמרת או שאתה מתכוון - - -

<דרור גנון: לא סותר.

<דרור גנון: השאלה לגבי ה-180 הם הטענה של צ'יקו.

<דרור גנון: <קריאה:> התשלום זה מהערים.

<דרור גנון: תחבורה ציבורית זה מי שרוצה להגיע מצפת.

<דרור גנון: הם עלו - - -

<דרור גנון: הרעיון הוא לכנס לשנה הבא את מפעילי התחבורה הציבורית - - -

ישראל אייכלר: זה להעניש את בעלי הרכבים הפרטיים בכפול, גם השאטל עולה כסף וגם - - -

<דרור גנון: השאטל הוא בחינם, הוא ללא תשלום.

ישראל אייכלר: לא.

ישראל אייכלר: מכרמיאל ומטבריה.

<דרור גנון: הוא היה בחינם.

ישראל אייכלר: אז איפה הוא היה בתשלום?

<דרור גנון: לא היה.

<דרור גנון: שאטלים לא עלו כסף.

ישראל אייכלר: נציג המשטרה אמר כאן שהיה תשלום.

ישראל אייכלר: <קריאה:> עד שנתנו הנחיה עם מאיר - - -

<ישראל דרעי: אבל נהגים כן עיכבו את הנסיעה עד שלקחו.

דוד צור: הנה עוד נושא לחקירה למחוז הצפוני.

דוד צור: החליט מישהו לעשות קופה מהצד.

דוד צור: <קריאה:> לומדים את הבעיה.

<דרור גנון: במקור היה מתוכנן לקחת כסף, אבל לאחר שהתחילה הפעילות וראינו את מספר הנוסעים ואת האוטובוסים קיבלנו החלטה בשטח שלא לגבות תשלום אלא להעמיס את האנשים ולעלות אותם להר.

<דרור גנון: בשנה הבאה כל המרכיבים האלה יצטרכו לקבל ביטוי תקציבי.

<דרור גנון: בסוף מישהו צריך לכסות את זה מבחינת עלות.

<דרור גנון: אנחנו נפעל וננסה לקבל את התקציב הראוי.

<דרור גנון: אני מאמין שזה יעלה עוד פעם בוועדות בכנסת.

<דרור גנון: אנחנו נציג את זה בצורה ראויה בכנסת.

<דרור גנון: יש לנו כרגע להיערך עם כל המרכיבים כולל התשתיות שיהיה צורך עבורם בתקציב מסודר, כולל האישורים וכל המרכיבים.

<דרור גנון: אנחנו מתכוונים לקחת את מפעילי התחבורה הציבורית ולחלק אותם לשניים.

<דרור גנון: באזור הכבל להפוך את כל מפעילים למפעיל אחד שמשרד התחבורה ינהל ברמת התפעול מול מנהלי התפעול של החברות.

<דרור גנון: לא תהייה חברה מול קו אלא כל החברות תפעלנה לכל היעדים בלי קשר לסוג המפעיל או סוג האוטובוסים.

<דרור גנון: אנחנו מתכוונים להפעיל יותר אוטובוסים עירוניים באזור הזה כדי לתת מענה לכל נושא ההגעות וכן הלאה.

<דרור גנון: נושא הפרסום וכל נושא מכירת כרטיסים מקודמת – לטעמנו, זה לקח כלפי עצמנו, זה לא היה מספיק.

<דרור גנון: בשנה הבאה אנחנו רוצים לעשות פרסום נרחב ומוקדם יותר.

<דרור גנון: לקרוא לציבור כן לרכוש כרטיסים להסעות.

<דרור גנון: הנושא של מכירת כרטיסים הוכיחה את עצמו.

<דרור גנון: ב"אגד" נסעו כמעט 40 אלף נוסעים מירושלים.

<דרור גנון: תבינו על מה אנחנו מדברים.

<דרור גנון: זה מספר אדיר.

<דרור גנון: זה עבד מסודר ומצוין.

אורי מקלב: הייתה החלטה להוציא את האוטובוסים רק מכביש 6.

אורי מקלב: הייתה החלטה ביום ראשון בבוקר בשונה מכל השנים הקודמות - - -

ישראל אייכלר: זה על הגזרה של משרד החינוך.

<דרור גנון: בסוף האוטובוסים היו צריכים לתפקד גם בהסעות של תלמידים.

<דרור גנון: זה אחד הלקחים הגדולים ביותר.

<דרור גנון: אם לא תתבטל ההוראה של משרד החינוך לקיים לימודים ביום ל"ג בעומר, בשנה הבאה אנחנו נהייה בבעיה קשה יותר.

<דרור גנון: אתם חייבים לפעול, הכנסת צריכה להסביר לשר החינוך.

<דרור גנון: אני לא יודע, כרגע הוא שינה את ימי החופשה, זה לקח.

<דרור גנון: בירושלים כנראה אנחנו נוציא מוקד נוסף מבנייני האומה לכל החניונים שרוצים להגיע וקשה להם להגיע לאזורים החרדים בירושלים.

ישראל אייכלר: מי שנוסע לרבי שמעון בר יוחאי הוא לא חילוני.

<דרור גנון: חבר'ה, יש תושבים בירושלים שרוצים לנסוע מבנייני האומה.

<דרור גנון: יהיה מוקד נוסף שיצא מבנייני האומה.

<דרור גנון: טרמינל מרכזי – עבור כל יעד יבנה רציף אחד של עלייה והורדה.

<דרור גנון: אנחנו כמשרד התחבורה נעשה הסדרה של העלייה והירידה של הנוסעים.

<דרור גנון: אנחנו רוצים שבצד השני של המעגל, איפה שהיו חפ"קים (חבורת פיקוד קדמית), להגדיל את זה לטובת חנייה תפעולית נוספת של אוטובוסים.

<דרור גנון: יש לנו תכנית להגדיל גם את מספר האוטובוסים וגם לנהל את התהליך של שעות הבוקר או שעות הערב המאוחרות.

<דרור גנון: אנחנו נצטרך תקציב, אנחנו נשב עם המנהלת גם בעניין זה.

<דרור גנון: הסברה בתחום הר מירון – בכל הנושא הזה חשבנו לבנות עמדת הסברה גבוהה מהכיוון של הירידה, עמדה שתחלק חומרים וגם תכוון את הנוסעים למקום הנכון כך שיוכלו להיכנס לנקודת היציאה הנכונה של האוטובוסים.

<דרור גנון: מה שקרה הוא שכולם הגיעו במכה אחת וכל אחד התחיל לחפש לאן הוא צריך לעלות.

<דרור גנון: גם אם תשים שלט זה לא מספיק טוב.

<דרור גנון: הכוונה שתהייה הכוונה נכונה ומסודרת וזה יוחל.

<דרור גנון: יש כל מיני רעיונות.

<דרור גנון: תדרוך נהגים – אנחנו נתדרך את הנהגים בצורה כוללת כדי שנהגים ידעו לנסוע לכל היעדים.

<דרור גנון: כלומר, גם אם הוא מפעיל מחברה אחרת, כשאני אגיד לו 'סע לראש פינה' הוא ידע לנסוע לראש פינה, 'סע לצפת' הוא ידע לנוסע לצפת ולא רק לנקודות קבועות מראש.

<דרור גנון: צוות סדרנים – אנחנו נפעיל באמצעות מפעילי התחבורה הציבורית צוות סדרנים מיומן ומקצועי - - -

מנחם אליעזר מוזס: חרדי.

<דרור גנון: אני לא יודע - - -

מנחם אליעזר מוזס: שמכיר את הציבור, שיודע לדבר עם האימא, שיודע לדבר עם הילדים.

מנחם אליעזר מוזס: לנו יש מספיק ציבור, למה שלא תעסיק אותם?

מנחם אליעזר מוזס: יודעים לדבר, יודעים להסביר.

דוד צור: אלו מתנדבים?

<דרור גנון: יכול להיות שהסדרנים מכירים יותר את אופי הפעילות של המגזר החרדי, אבל בסדר, אני לא רוצה להיכנס כרגע לעניין.

<דרור גנון: .

דוד צור: רעיון טוב.

מנחם אליעזר מוזס: להעמיד שם סתם אנשים מבולבלים, סלח לי הם לא יודעים מהחיים שלהם.

<דרור גנון: תכנון חניון – איתור חניונים והכנת תכנית חניון עם תחנת פריקה וטעינה וכל העניינים האלה נפרדת.

<דרור גנון: משרד התחבורה עם כל הסיפור של ההגעה לתוך המעגל של "תולדות אהרון" שנכנסו, הם פקקו לנו את המעגל בערב השני.

<דרור גנון: הם גרמו לפקק במעגל בערב השני.

<דרור גנון: צריך לחשוב מה עושים עם זה - - -

<האני דעקה: זה לא הם, זה אנחנו.

<האני דעקה: זו תקלה שלנו.

<דרור גנון: כדאי שזה לא יקרה.

<דרור גנון: אנחנו נעשה גם הפרדה בין העירוני לבינעירוני כפי שנאמר כאן על ידי המשטרה.

<דרור גנון: אנחנו חושבים שעירוני לטובת העניין הזה הוא הקרוב והבינעירוני זה המרוחק, כך שיהיה אפשר לשלוט בכל התהליכים.

<דרור גנון: אנחנו נעשה גם יציאות של תחנות מתחלפות, כלומר, אנחנו נשנה בהתאם לעומסים את כמות הפתיחה לאותו יעד.

<דרור גנון: למשל צפת, כמו שנאמר על ידי צ'יקו, היה לנו לחץ אדיר בנקודת זמן כשאנחנו בכלל נערכנו להחזרה לירושלים.

<דרור גנון: היינו צריכים לפנות לשם את כל הפעילות.

<דרור גנון: יש לנו גם לקח בעניין הזה.

<דרור גנון: אני חושב שזה הרבה.

<דרור גנון: אנחנו הולכים להוסיף את כל התהליכים האלה.

<דרור גנון: בנוסף אנחנו בוחנים פתיחה של עוד יעדים: ביתר עילית וערים נוספות שהגענו למסקנה שאולי כן יש מקום לפתוח מהם נסיעות.

<דרור גנון: משרד התחבורה יאסור מכירת נמ"קים (נסיעות מיוחדות) באמצעות מפעילי תחבורה ציבורית שמשרתים בקווי שירות, כך שכל גלגל פנוי ילך אך ורק לתחבורה ציבורית.

<דרור גנון: כל המפעילים הפרטיים יצטרכו להתמודד רק עם השוק הפרטי.

<דרור גנון: תחבורה הציבורית לא תיתן אוטובוסים שהם לא לתחבורה ציבורית בלבד.

ישראל אייכלר: יש לי שאלה, שמעתי שתגבור של אוטובוסים בתחנות מלאות זה על חשבון המפעיל והוא לא מקבל את הסבסוד של משרד התחבורה.

ישראל אייכלר: יכול להיות דבר כזה?

<דרור גנון: לא.

ישראל אייכלר: "נתיב אקספקס" טוען שהוא מתגבר את האוטובוסים להר מירון במשך כל ימות השנה כשאנשים מחכים כי אמרו להם שאם הם מוסיפים יותר מאוטובוס אחד זה על חשבונם.

ישראל אייכלר: <קריאה:> הוא מקבל 60%.

ישראל אייכלר: זה נכון שאמרתם את זה?

ישראל אייכלר: <קריאה:> לא.

אורי מקלב: אתם מקבלים רק 60%.

<האני דעקה: זה התחשבנות בינינו לבין משרד התחבורה בהסכם.

<האני דעקה: אין מצב כזה שמוציאים אוטובוס - - -

ישראל אייכלר: אז למה אתם לא מתגברים את האוטובוסים למירון?

ישראל אייכלר: רצינו לברר את זה עם משרד התחבורה.

<האני דעקה: זה לא צריך לעניין את ציבור הנוסעים.

<האני דעקה: זה עניין בינינו לבין משרד התחבורה.

ישראל אייכלר: אבל דרור אומר שזה לא נכון.

<האני דעקה: לא היה ולא נברא.

<דרור גנון: את הבעיה הזאת בעיקרון, אתם יודעים שהמספר שמגיע הוא לא בהתאם לצפיות ויש צורך בתגבורים.

<דרור גנון: משרד התחבורה - - -

ישראל אייכלר: ומה אז קורה, משרד התחבורה מעניש את החברה?

<דרור גנון: משרד התחבורה לא העניש ולא מעניש אף אחד.

אורי מקלב: יש כמות של ארבעה אוטובוסים, מוציאים אוטובוס אחד?

דוד צור: אם זה עולה כנראה שיש בעיה.

דוד צור: אני מציע שתיקחו את זה לתשומת לבכם ותטפלו בזה.

<דרור גנון: אין בעיה ואם יש בעיה תפנו בנקודתית, בוודאי שאנחנו יודעים לטפל.

<דרור גנון: אנחנו תמיד עומדים לרשותכם בדברים האלה ואנחנו יכולים לתת מענה.

דוד צור: רבותיי, יש לי בשורה אחת טובה ואחת רעה.

דוד צור: אני לא יודע להגדיר מה זה מה.

דוד צור: קודם כל לא כולם יצליחו לדבר, אני לא יודע אם זה טוב או רע.

דוד צור: הדבר השני, זה לא יהיה הדיון האחרון, כך שכל מי שלא ידבר עכשיו ידבר בהמשך.

דוד צור: יהיו עוד שניים-שלושה דיונים כדי שנוכל למצות את הנושא.

דוד צור: כרגע נתתי לדרור לדבר, הוא חייב ללכת לכן א יש למישהו שאלה ספציפית לדרור לפני שהוא הולך, תפנו אותה עכשיו בלי שום קשר שהרב מוזס הוא בזכות דיבור.

דוד צור: אם יש למישהו שאלה לדרור בבקשה.

<ראובן אדרי: חברת נתיבי ישראל כל שנה שורפת 600 אלף שקל על תאורה בין ספסופא לצומת מירון.

<ראובן אדרי: הגיע הזמן שהנושא הזה יתוקצב ושתהייה תאורה קבועה.

<ראובן אדרי: אם משרד התחבורה הולך לקחת את כל נושא התשתיות והחניונים, זו הבשורה הכי טובה ששמעתי.

<דרור גנון: כמובן שהכול כפוף לתקציב.

<דרור גנון: אנחנו נעשה את התכנון שיהיה תואם תחבורה ציבורית, במאה אחוז מבחינת אוטובוסים.

דוד צור: הוא מעלה נקודה נכונה כי זה אזור שממילא יש לך.

דוד צור: בכביש 6 או כביש 1 בכל 20 מטר יש תאורה שלא ברור למה צריך.

דוד צור: שם הפוך לגמרי.

<דרור גנון: אני אמסור את הבקשה של ראובן אדרי ליושב ראש ולמנכ"ל נתיבי ישראל.

<דרור גנון: אני אעלה אותה בפניהם ואגיד.

<דרור גנון: אולי שכדאי אתם תבקשו מהקרן - - -

דוד צור: בבקשה הרב מוזס.

מנחם אליעזר מוזס: אדוני היושב ראש, אני אדבר טלגרפית.

מנחם אליעזר מוזס: אדוני דרור גונן, אני אשאיר לך טלפון, תתקשר בחזרה.

מנחם אליעזר מוזס: דרור אתה שומע, אני אפנה אליך טלפונית ותחזור מיד.

מנחם אליעזר מוזס: בבקשה.

מנחם אליעזר מוזס: אדוני היושב ראש, קודם כל אני רוצה לשבח את כל אלה שיושבים כאן על השולחן.

מנחם אליעזר מוזס: כל אחד תרם את חלקו בהצלחת אירועי ל"ג בעומר ולכל אחד יש חלק.

מנחם אליעזר מוזס: אנחנו צריכים לברך את אלה שנמצאים בדרום, שהמבצע יצליח בפרט שאמרו שזה ייקח עוד הרבה זמן.

מנחם אליעזר מוזס: אני לא יודע למה קוראים לזה מבצע.

מנחם אליעזר מוזס: זה בכלל לא מבצע, זה הולך להיות סיפור בהמשכים, כך אני מבין מכל הדברים האלה.

מנחם אליעזר מוזס: קודם כל אני מצטרף לדברי אדוני היושב ראש כל הזמן אתה מדבר על הקרקעות מסביב.

מנחם אליעזר מוזס: באמת, לקרקעות איפה שנטעו כרמים, לא לזה אנחנו מתכוונים.

מנחם אליעזר מוזס: אף אחד לא הולך לקחת מאנשי מירון, אבל יש כל כך הרבה קרקעות מסביב ששייכות למינהל ולאו דווקא במעגל הראשון אלא גם במעגל השני.

מנחם אליעזר מוזס: צריכים להרים קצת סלעים.

מנחם אליעזר מוזס: כבר שמעתי את התירוץ שעולה המון כסף להרים את הסלעים.

מנחם אליעזר מוזס: זה עולה פי חמש כי זו קרקע מסולעת.

מנחם אליעזר מוזס: מה יותר חשוב, סלעים או אנשים?

מנחם אליעזר מוזס: צריכים למצוא את הדרך.

מנחם אליעזר מוזס: אני מבקש לומר משהו לגבי מוצאי ל"ג בעומר כי הייתי במקום וצ'יקו יעיד על כך.

מנחם אליעזר מוזס: היו 70 אלף איש על ההר משעה חמש עד תשע.

מנחם אליעזר מוזס: משעה חמש עד השעה תשע מכיוון שהדליקות היו מדרגות ירדו 30 אלף איש, כולם עלו לאוטובוסים ותוך שעתיים וחצי היו בבית.

מנחם אליעזר מוזס: בשעה תשע אחרי ההדלקות הגדולות שהיו במרוכז, פתאום ירד בום, נחל של אנשים שאני ממש התפעלתי מאיפה כולם ירדו.

מנחם אליעזר מוזס: כולם על אותו השביל, כולם מאותו השער, כולם מאותו מקום.

מנחם אליעזר מוזס: נפלו על הגדרות, הגדרות היו כבר על הכביש.

מנחם אליעזר מוזס: אנשים יצאו אליו הכביש, כל אוטובוס שבא רצו אליו, הוא רוצה להיות הראשון.

מנחם אליעזר מוזס: התחילו להידחף, כמובן שאנשים שהיו כבר קודם עם ילדים, כולם הרגישו הרגשת חנק האחד מהשני חלילה להידרס או להיסחף .

מנחם אליעזר מוזס: אני לא יודע אם הנושא של הפרשים היה במקום, היו אמצעים אחרים וזה היה נורא ואיום.

מנחם אליעזר מוזס: זה היה מצב זוועתי.

מנחם אליעזר מוזס: המעגל לא יכול לפעול.

מנחם אליעזר מוזס: אדוני היושב ראש, אני רוצה לומר לך שבמשך היום עמדתי למעלה וראיתנו שכל הסיפור של המעגל עבד בצורה מדהימה, אבל הייתה כאן עוד פאשלה שאסור לדבר עליה.

מנחם אליעזר מוזס: במוצאי ל"ג בעומר פתאום החליטו לעשות ניסוי, לתת לאוטובוסים גם לעלות, גם לעלות.

מנחם אליעזר מוזס: הרי כל הרעיון היה לרדת ופתאום העמידו אוטובוסים לעלייה.

מנחם אליעזר מוזס: כמה אוטובוסים כאלה היו?

מנחם אליעזר מוזס: 25-30-40, כולם התנפלו, לא ידעו אן כן לנסוע, האם זה האוטובוס בשבילי.

מנחם אליעזר מוזס: אתה לא יודע מה שהלך שם.

מנחם אליעזר מוזס: אסור שיקרו דברים כאלה, המקום הזה, המעגל הזה הוא לירידה בלבד ואין עלייה לאף אחד.

מנחם אליעזר מוזס: לא עושים ניסויים עם ציבור.

מנחם אליעזר מוזס: עיקר העיקרים - - -

דוד צור: של מי הייתה ההחלטה לעלות?

מנחם אליעזר מוזס: אני לא יודע עד היום.

<משה אדרי: היה הסכם , עם "תולדות אהרון" שאני לא ידעתי עליו.

<משה אדרי: הכניסו אותם בלי ידיעתי והם אלה שיצרו את הבעיה.

<משה אדרי: תבינו עם אוטובוסים זו בעיה כל שכן עם רכבים פרטיים.

מנחם אליעזר מוזס: באו ורצו לאוטובוס, הורידו אותם בכוח 'אתה לא שייך לכאן'.

מנחם אליעזר מוזס: אתה יודע מה שהלך?

ישראל אייכלר: כי אין מסוף מסודר.

ישראל אייכלר: אם היה מסוף מסודר - - -

מנחם אליעזר מוזס: כן, אבל מה צריך בסוף?

מנחם אליעזר מוזס: צריך עוד שביל ירידה, אתה לא יכול להוריד את כולם באותו שביל אחד.

מנחם אליעזר מוזס: אתה מוריד נחל, נחל של אנשים, זה כמו לשים סכר על נהר סוחף.

מנחם אליעזר מוזס: <קריאה:> תרחיב ברשותך את הבעיה של פתחי הכניסה והיציאה להר מירון עם הבעיות של ועד המושב.

מנחם אליעזר מוזס: זה המקום להגיד את זה.

מנחם אליעזר מוזס: לא יכול להיות שיחליט המושב 'אני לא פותח עכשיו, אני כן פותח שער, את שער יהודה אני לא פותח, את שער יהודה אני כן פותח'.

מנחם אליעזר מוזס: זה ממש זוועות הדבר הזה.

מנחם אליעזר מוזס: איך אפשר להיות כך כפופים?

מנחם אליעזר מוזס: זה כמו להפסיק את המים - - -

דוד צור: זה ראש המועצה.

<ישראל דרעי: המועצה לא מתערבת.

אורי מקלב: זה ראש הועד.

דוד צור: אני שואל לגבי ראש המועצה האזורית.

דוד צור: אתם בקשר איתו?

<ישראל דרעי: אנחנו בקשר איתו, אבל הוא נמצא בפלונטר בין שני הועדים.

דוד צור: זה לא נעים מול ועד היושב וכן הלאה, אבל אי אפשר להיות נחמדים לכולם כל הזמן.

מנחם אליעזר מוזס: מכאן אני מגיע לעוד שלוש נקודות שטלגרפית אני רוצה לומר.

מנחם אליעזר מוזס: על הפסקת החשמל – דיברנו.

מנחם אליעזר מוזס: הפסקת המים הוא פשע בל יכופר, פשע בל יכופר.

מנחם אליעזר מוזס: מפסיקים לך את המים.

מנחם אליעזר מוזס: הפיכת מירון בשעות הצהריים למדמנה של ביוב, כל השירותים הכול - - -

<ישראל דרעי: רבותיי, זו לא בעיה בטיחותית, זו בעיה משפטית.

<ישראל דרעי: לא הייתה לכם בעיה בטיחותית או ביטחונית איתו.

מנחם אליעזר מוזס: אם לא יהיו כמה פתחים וכמה ירידות לא עשינו שום דבר, אנחנו עוד נשב בוועדה ונדון.

מנחם אליעזר מוזס: אני רוצה להעלות את נושא המים והתיעול.

מנחם אליעזר מוזס: אין שום ספסל וברזיה בעלייה למעלה.

מנחם אליעזר מוזס: עשו פעם ספסלים, אבל אין תחנת משטרה קבועה.

מנחם אליעזר מוזס: אם אין לך תחנת משטרה קבועה כל אחד לוקח את הספסל הביתה ואת הברז הביתה.

מנחם אליעזר מוזס: סלח לי, כן ככה זה נראה הסיפור שם, זה ממש הפקרות מוחלטת.

מנחם אליעזר מוזס: הפקרות מוחלטת.

מנחם אליעזר מוזס: יש תכנית לתחנת משטרה, אני מביא לך את דברי הכנסת מלפני שש שנים.

מנחם אליעזר מוזס: אומר שר המשטרה שתוך שלושה חודשים מתחילים את תחנת המשטרה.

מנחם אליעזר מוזס: עד עכשיו זה לא התבצע כי התב"ע - - -

דוד צור: באיזו תקופה זה היה?

דוד צור: בזמן השר דיכטר או השר אהרונוביץ?

מנחם אליעזר מוזס: ארבעה שרים הבטיחו, יש תחנה ויש תקציב ויש הכול.

מנחם אליעזר מוזס: <קריאה:> יש שוטרים, הם בצפת רק אי אפשר לשים במקום שאין בו - - - <קריאה:> אני הייתי יחד עם מפקד המחוז עם התכניות, רשות העתיקות לא אפשרה.

מנחם אליעזר מוזס: נקודה.

ישראל אייכלר: לא אפשרה לבנות תחנה?

ישראל אייכלר: <קריאה:> נכון.

מנחם אליעזר מוזס: את כל זה אני מבקש לרשום.

דוד צור: הכול נרשם.

מנחם אליעזר מוזס: עכשיו על העלטה בחניונים.

מנחם אליעזר מוזס: החושך והעלטה בחניונים זה מצב בלתי נסבל.

מנחם אליעזר מוזס: בספסופא לא היה מספיק אור.

מנחם אליעזר מוזס: בחניונים לא היה מספיק אור.

מנחם אליעזר מוזס: (היו"ר ישראל אייכלר)

ישראל אייכלר: היושב ראש ביקש כעת לתת את זכות הדיבור לרב דרעי.

ישראל אייכלר: בבקשה תמשיך הרב מוזס.

מנחם אליעזר מוזס: אני רוצה לסיים ולומר שלכל אחד שתרם את חלקו להצלחת מבצע ל"ג בעומר, אנחנו מודים ובשנה הבאה נצליח עוד יותר ונלמד את הלקחים.

מנחם אליעזר מוזס: זאת תהייה המסקנה.

מנחם אליעזר מוזס: אני רואה בזה ממש התחלה של דרך טובה.

ישראל אייכלר: הרב יוסף שווינגר, הרשות למקומות הקדושים, בבקשה.

<יוסף שווינגר: כל האירוע הזה קם ונופל על סדר תנועה ואבטחה.

<יוסף שווינגר: אני חוזר על הדברים האלה.

<יוסף שווינגר: אני עברתי שבעה שרים במשרד התיירות.

<יוסף שווינגר: היום אנחנו כבר לא במשרד התיירות, אלא במשרד הדתות.

<יוסף שווינגר: היה שר אחד שאמר לי 'אף פעם אל תסכים להיות מפיק של האירוע הזה, אני אומר לך את זה כאיש משטרה.

<יוסף שווינגר: הכול קם ונופל על תנועה וסדר'.

<יוסף שווינגר: שר התיירות הזה היה שר מוצלח, יצחק אהרונוביץ.

<יוסף שווינגר: אני לא יכול להאמין שזה אותו יצחק אהרונוביץ שהיום צועק 'מפיק' ואז הוא אמר לי בשום בפנים, אלא יש שני יצחק אהרונוביץ.

<יוסף שווינגר: עם כל הכבוד, גם מבקר המדינה לא גאון גדול.

<יוסף שווינגר: אני לא הייתי מציע ללובש מדים לחלוק על השר בפומבי.

ישראל אייכלר: בכל אירוע במדינה יש מישהו שהוא המפקד העליון.

<יוסף שווינגר: אני אומר את מה שאמר לי השר, אני לא מערער על דברי שרים, זה ממש דברי אלוקים חיים.

<יוסף שווינגר: לגבי האח"מים, אנחנו הגשנו רשימה מסודרת של 200.

<יוסף שווינגר: ה-1,800, היו עשרות שסירבנו להם, דחינו אותם והגיעו דרך גורמים אחרים.

<יוסף שווינגר: אם תלחצו עלי אני אגיד לכם גם מי הם הגורמים.

<יוסף שווינגר: כל שנה אנחנו מתריעים על הצבת עשרות דוכנים לא חוקיים על ידי המועצה.

<יוסף שווינגר: זה מעכב את הדרך, זה מעכב את הגישה, זה מעכב את החזרה.

<יוסף שווינגר: מתריעים למועצה, יש סיכומים עם המועצה, שום דבר לא מתבצע.

<יוסף שווינגר: מביאים כוחות יס"ם (יחידת סיור מיוחדת) מיוחדים שיפנו ושלא יתנו.

<יוסף שווינגר: בשורה האחרונה קוראים לזה 'נאדה'.

<יוסף שווינגר: שערי המושב מירון – כל שנה מחכה לנו יומיים לפני הילולה כל ההתחשבנות, מנסים ממש עם אקדח לרקה ולכן לא הסכמנו.

<יוסף שווינגר: מכאן אני אבקש שישראל דרעי ימשיך.

<יוסף שווינגר: אגב, הייתה ירידה של 25% במספר המשתתפים.

ישראל אייכלר: אני רוצה שהפרוטוקול ישמע את מה שאמר הרב שווינגר.

ישראל אייכלר: הוא אמר משפט כשהפעמון צלצל, כמה הייתה הירידה.

<יוסף שווינגר: הייתה ירידה של לפחות 25%-30% לפי הערכה שלנו.

ישראל אייכלר: ירידה במה?

ישראל אייכלר: ירידה של מספר הבאים למירון?

<יוסף שווינגר: אני בהר הזה כבר 14 שנה - - -

ישראל אייכלר: ירידה במה?

ישראל אייכלר: במספר הבאים לל"ג בעומר למירון?

<יוסף שווינגר: מספר הבאים להילולת הרשב"י.

ישראל אייכלר: הרב דרעי בבקשה.

ישראל אייכלר: <קריאה:> איך אתה יודע?.

<יוסף שווינגר: אני אענה לכם.

<יוסף שווינגר: עשרות אלפי רכבים לא הגיעו ולכן עשרות ואלפי אנשים לא הגיעו.

<יוסף שווינגר: יש לנו לפי פירוט הרכבים.

ישראל אייכלר: הפירוט יהיה בדיון הבא.

ישראל אייכלר: <קריאה:> כמה היה בשנה שעברה?

<יוסף שווינגר: היו 350 אלף ויותר.

<ישראל דרעי: ברור לכולם שכל הכנת האירוע לא נעשית על ידי אדם אחד ולא על ידי החלטה של אדם זה או אחר אלא בשיתוף פעולה.

<ישראל דרעי: האירוע מוכן בעיקר ובעיקר בהכנה על פי דרישות המשטרה שמגיעות כמה חודשים לפני כן.

<ישראל דרעי: אני חייב לציין, גם מקווה, שאף אחד לא חולק עלי בנושא הזה, לא שהשנה באו יותר לקראת, במיוחד השנה כל דרישות המשטרה יושמו אחת לאחת בין אם זה דרישות בטיחות, תשתיות וגם מה שהיה ברגע האחרון.

ישראל אייכלר: הרב דרעי, תפרט בדיון הבא, עכשיו תציין את הדברים הכלליים ואת הפירוט בדיון הבא.

ישראל אייכלר: מהם הנושאים הכלליים?

<ישראל דרעי: כדי שכולם ידעו חשוב לציין, הדרישות מצד מארגני האירוע, הגוף המתאם, הכול יושם.

<ישראל דרעי: לכן אם יש תקלה או תקלות הן לא אמורות להיות מופנות אלינו כלל וכלל.

<ישראל דרעי: הן צריכות להיות מופנות לאותו אדם שמנהל את אותו אירוע ספציפית.

<ישראל דרעי: אני אתייחס לכמה שיפורים שנעשו השנה ביוזמתנו ובשיתוף פעולה.

<ישראל דרעי: דיברו כאן על ברזיות, על ספסלים, קצת מפליא כי כנראה לא מודעים.

<ישראל דרעי: אנחנו עבדנו מול משטרת התנועה, אל מול ראש האגף אמנון, הם יכולים להעיד שהשתדלנו לשים שתייה קרה בכל החניונים, בעין הוזים, בפילון ובמעגל המרכזי.

<ישראל דרעי: גם כשהיה פיק קטן בצהרי היום התקשר ראובן אדרי וביקש ותוך כמה דקות נשלחה כמות אדירה מאוד של בקבוקי מים.

<ישראל דרעי: למה אני אומר זאת, היו טענות של אנשים פרטיים, אני לא רוצה להזכיר את שמם כאן, אנשים שאין להם שום חלק באירוע, אין להם שום השקעה באירוע, יש להם עסק רק עם אלה שהפסיקו לנשום, הם אלה שבאו בטענות.

<ישראל דרעי: חשוב שהציבור ידע שעשינו דברם טובים בשיתוף עם המשטרה.

<ישראל דרעי: אני חייב להדגיש נקודה עליה דיברו כמה פעמים, הדוכנים הן באתר והן מחוץ לאתר והן בדרכים המובילות, זה לא רק שזה מפריע בטיחותית, זה מפריע להולכי רגל עד לסכנת נפשות.

<ישראל דרעי: מדובר גם בסכנות רוחניות.

<ישראל דרעי: אומר לך אדוני, מעל עשר שנים אנחנו מדברים בנושא הזה ועדיין הנקודה לא הגיעה לפתרון סופי.

<ישראל דרעי: צריך למגר את התופעה המכוערת הזאת שהיא הדוכנים.

<ישראל דרעי: דבר אחרון, מושב מירון.

<ישראל דרעי: יש כאלה שאולי קצת חוששים לדבר על כל הבעיות שמושב מירון מייצר לנו בזמן האירוע עצמו וגם בזמן ההכנות לאירוע.

<ישראל דרעי: אני אומר לכם שזו בעיה שחייבים לפתור אותה.

<ישראל דרעי: זה לא עניין של כסף כי כסף הם מקבלים על פי פסק בית המשפט והצ'יקים שלהם מוכנים.

<ישראל דרעי: הם יקבלו, אנחנו לא מנסים להתעלם מכך.

<ישראל דרעי: הבעיה, כמו שאדוני היושב ראש אמר, יש להם בעיה עם האירוע הזה.

<ישראל דרעי: חייבים להגיע איתם לפתרון ולא ברגע האחרון אלא על פי חוק או בדרכים יותר משמעותיות.

<ישראל דרעי: (היו"ר דוד צור)

דוד צור: חבר הכנסת אורי מקלב, אני מבקש ממש בקצרה כי אנחנו חורגים בזמן.

אורי מקלב: תודה לזמן הקצר.

אורי מקלב: אני אשתדל במקסימום לקצר ואפילו בדברי הערכה שיש לי לך אדוני היושב ראש.

אורי מקלב: אתה מנהל את זה מקצועית.

אורי מקלב: אנחנו סומכים ותולים בך הרבה תקוות בדיוני הפקת הלקחים.

אורי מקלב: במשך כמה שנים אנחנו דנים פה לפני ודנים לאחר מכן, אנחנו כמעט עושים את אותו דבר מבלי שאנחנו רואים שינוי.

אורי מקלב: אתה רואה שאנחנו נותנים בך אמון בזה שלא לחצנו עליך לקיים את הדיון מיד.

אורי מקלב: מבחינתנו עברה כמעט שנה, אומנם בפועל זה רק חודשיים, אבל מבחינתנו זה כמעט שנה.

אורי מקלב: אני אפילו לא ידעתי איפה כתבתי את הפקת הלקחים.

אורי מקלב: עכשיו אצלי הכול בראש, אין לי נייר מסודר ואפילו לא חיפשתי אותו.

אורי מקלב: לא מצאתי אותו.

אורי מקלב: לפני שאשכח ושלא יהיה זמן, תודה.

אורי מקלב: אנחנו באמת מודים לכל הרצון ועל כל ההשקעה ועל רוב רובה של התוצאה.

אורי מקלב: אנחנו יודעים שבסופו של דבר שהיה איזה אחוז קטן שיצא מהאירוע הזה מותש, אולי אפילו מפוחדים, אולי מושפלים.

אורי מקלב: אני מקווה שלא מדובר באחוזים גדולים.

<משה אדרי: גם לנו צר.

<משה אדרי: אנחנו מצטרפים לדברים.

אורי מקלב: בשתי דקות אומר לך אדוני היושב ראש.

אורי מקלב: באירוע הזה היה שלב תכנון ושלב הביצוע.

אורי מקלב: בשלב התכנון אגע בשלוש נקודות, לא שהייתה לנו מחלוקת, אבל כן היו שינויים מרכזיים שהיו בתכנון השנה.

אורי מקלב: הדבר הראשון והכי גדול, לא נתנו למכוניות פרטיות להיכנס בכלל לכל האזור.

אורי מקלב: יחד עם זאת וכדבר משלים, לא הקימו חניונים לרכבים הפרטיים ולא נתנו להיכנס.

אורי מקלב: גם בתכנון הראשוני לא נתנו להיכנס למעגל כמו בכרמיאל.

אורי מקלב: הדבר הנוסף, לאוטובוסים הפרטיים לא נתנו להיכנס לחניונים - - -

ישראל אייכלר: 900 אוטובוסים.

אורי מקלב: בנוגע למכוניות הפרטיות, אנחנו רואים בזה הפקת לקחים, יכול להיות שזה היה טוב לתחבורה הציבורית, אבל אנחנו רואים בזה כאחד הדברים שלכך שציבור קטן יותר הגיע.

אורי מקלב: לא כולם יכלו להגיע.

אורי מקלב: בנוגע לרכבים הפרטיים כן ראינו שזה היה מועיל.

אורי מקלב: חניון כרמיאל, הרכבים חנו במתחם "ביג כרמיאל" שהוא לא היה מספיק מסודר.

אורי מקלב: אני חושב שהפקת הלקחים שלנו הוא שצריך יותר למסד את החניונים האלה כדי לאפשר.

אורי מקלב: זה לא גורם לעומס - - -

דוד צור: אמר דרור שיש לפצל את נקודות העלייה.

אורי מקלב: המסקנה בעניין לגבי האוטובוסים הפרטיים,הגיעו גם תלונות מאנשים, חלק גדול משעות היום הכבישים היו ריקים.

אורי מקלב: כאן בוועדה היה לנו סיכום עם המשטרה שבזמנים שלא יהיה לחץ יאפשרו.

אורי מקלב: אנחנו לא ראינו שנתנו.

אורי מקלב: בעצם, לאורך כל יום האירוע לא נתנו לאוטובוסים הפרטיים בכלל להגיע קרוב יותר וכולם היו צריכים שוב להיטלטל לשאטלים.

אורי מקלב: לא נתנו בכלל.

אורי מקלב: בסיכום הוחלט שבזמן שיהיה - - -

<משה אדרי: התחלנו לתת, הייתה בעיה והפסקנו.

אורי מקלב: הביצוע, אני אתחיל עם הנושא הפחות עקרוני.

אורי מקלב: אני אתחיל בנושא של הכנת החניונים.

אורי מקלב: אני חולק עליך, אני מאוד מעריך אותך ישראל דרעי.

אורי מקלב: בחניונים כמו עין זיתים, היו מים וחוץ ממים לא היו שירותים, לא היה שום ספסל.

אורי מקלב: תאר לעצמך שאנשים חיכו ולא היה שום דבר.

אורי מקלב: אני לא מדבר על עין זיתים אלא על המקום ממנו יצאו השאטלים שהוא המעגל המרכזי, בסופו של דבר חיכו בסוף היום וגם בעין זיתים.

<ישראל דרעי: אני אביא לך תמונות של שירותים ותמונות של ברזיות שהיו ושכן היה מים.

אורי מקלב: אם היה יותר זמן הייתי מאריך בדברים.

אורי מקלב: הזכירו בחלק של הביצוע את מוצאי שבת שהיה פיק מאוד גדול ושחיכו הרבה מאוד זמן, כל אלה שהיו בצפת לא יכלו להגיע.

אורי מקלב: הפיק הנוסף היה כתוצאה מהחסימה לרכב פרטי בראש פינה למרות הפרסומים שברכב פרטי יהיה אפשר להיכנס לראש פינה.

אורי מקלב: לקח זמן רב עד שהתערבתם.

אורי מקלב: בכרמיאל היה העניין של האוטובוסים.

<משה אדרי: תזכיר את טבריה, לשם הגיעו, היה מסודר והיו מספיק אוטובוסים.

אורי מקלב: הנושא האחרון הוא הנושא של הקריסה בסוף היום האחרון.

אורי מקלב: תגידי לי מה המסקנה לגבי האוטובוסים בכניסה של "תולדות אהרון"?

אורי מקלב: היה עוד דבר שיכול לפתור את זה ושלא היה מעצים את הבעיה לממדים להם היא הגיע.

אורי מקלב: אם האוטובוסים היו בחניונים המקוריים כמו שאנחנו רצינו, הם היו הולכים ברגל למקומות האלה ואז זה לא הייתה נוצרת הבעיה.

אורי מקלב: אני ביקשתי את האוטובוסים הפרטיים בגלל זה, אבל כשלא נתנו את זה האנשים הלכו ברגל מרחקים הרבה יותר גדולים.

אורי מקלב: בסוף זה ללכת לעין זיתים ברגל.

אורי מקלב: בסוף היום האנשים עייפים, ילדים, עגלות.

<משה אדרי: כי אין חניונים קרובים.

<משה אדרי: אי אפשר לייצר מעגלים.

<משה אדרי: חבר'ה - - -

ישראל אייכלר: בזה זה מתחיל ובזה זה מסתיים.

אורי מקלב: אני רוצה שגם עם שר המשטרה לדבר עכשיו.

אורי מקלב: בסופו של דבר אנשים באו לאירוע להתפלל, הם עם ילדים קטנים, חלקה.

אורי מקלב: בסופו של דבר מבלי שרציתם הם נדחפו על ידי פרשים, הופחדו על ידי הפרשים, אכלו אבק בתוך החניון.

אורי מקלב: אני צריך להתנצל בפניהם בשם כולם, לומר שאנחנו מפיקים את הלקחים האלה שידעו האנשים האלה שהם סבלו אבל לכל הפחות אחרים לא יסבלו.

אורי מקלב: תודה.

דוד צור: תודה.

דוד צור: הרבה יד עוד נושאים לדבר, אם הייתי נותן לכולם לדבר לא הייתם חוזרים אלי לדיון הבא.

דוד צור: לכן אני לא נותן לאף אחד, כולכם תחזרו אלי לדיון הבא.

דוד צור: אני מבקש שתחזרו לדיון הבא.

דוד צור: אני מבטיח שאתן זכות דיבור לכל מי שלא דיבר.

דוד צור: אני אבקש שתשלחו לוועדה את החומרים.

דוד צור: תשלחו את התחקירים שלכם ובעיקר את הממצאים והלקחים.

דוד צור: אני לא מסכם כרגע כי יש כאן הרבה נקודות שעלו.

דוד צור: אנחנו נסכם אותם בתום הדיונים.

דוד צור: כן אציין שתיים-שלוש נקודות עקרוניות.

<משה אדרי: סליחה, לפני שאתה מסכם.

<משה אדרי: הנושא של התקציב, מי - - -

דוד צור: אני מיד אתייחס אליו כי יש כאן שתיים-שלוש נקודות עקרוניות שאני אבקש לדבר עליהם.

דוד צור: היא מתחילה שם ונגמרת שם, עניין האחריות.

דוד צור: זה אירוע ענק.

דוד צור: דיברנו עליו גם לפני קרות האירועים.

דוד צור: זה אירוע ענק שמשולבים בו כמעט כל המשרדים הרלוונטיים.

דוד צור: בסך הכול, בסוף, לכל אחד יש לו גזרת אחריות ואין גורם אחראי שעליו אפשר לומר 'הוא הגורם האחראי על האירוע הזה'.

דוד צור: משרד התיירות שהוגדר ככזה עדיין יש פה מחלוקת כי הוא בעצמו לא רואה את עצמו ככזה.

דוד צור: אגב, הייתי בוועדת המשנה לעניין הר הבית, גם נושא, אומנם לא כמו מירון, אבל גם נושא שיש לעשות עליו דיון.

דוד צור: אחד הדברים שמצאתי, שוב, משטרת ישראל אחראית על הביטחון, משרד הדתות אחראי רק על השילוט, משרד התיירות אחראי להביא את האנשים לעלות.

דוד צור: כל אחד אחראי על משהו ובסוף כל אחד אחראי על האחריות ואין אחד שאתה אומר שהוא האחראי ושאליו גם נפנה תקציבים, נביא את כל הגורמים שיחליטו מי עושה מה.

דוד צור: אז עם כל הכבוד לוועד הישוב מירון, צריך להכניס אותו.

דוד צור: או שהם יקבלו את מה שהם צריכים לקבל כי כנראה הם מרגישים מתוסכלים מהיום וחצי הזה שמשתלטים עליהם כל העולם ואחותו - - -

<יוסף שווינגר: זה לא שמשתלטים.

<יוסף שווינגר: הם לא עושים מספיק כסף על המקום הזה.

דוד צור: זאת תחושתם ולכן יש פה איזה צד של בריונות.

דוד צור: אני כן מבקש לזמן לדיון הבא את אנשי ועד הישוב מירון, את ראש המועצה.

דוד צור: הם אזרחי מדינת ישראל.

דוד צור: נשמע את הצד שלהם.

דוד צור: יכול להיות שיש להם טענות, נשמע אותם ונגיע להבנות איתם בפעם הבאה.

דוד צור: אני לא רוצה ללכת איתם ראש בראש.

דוד צור: אני אומר גם לכם אנשי המשטרה וגם לכם משרד התיירות ואדון דרעי, יש לכם מנופים גם לגבי הישוב מירון.

דוד צור: יש שם בעיה אחת מרכזית.

דוד צור: זה הנושא השני והוא הנושאי התשתיות.

דוד צור: אי אפשר עם פיזיקה פשוטה של מקום, על ציר של זמן ומספר אנשים, אי אפשר כנראה להגיע למקסימום, אפשר אולי להיטיב בשוליים, אבל בסוף אי אפשר לקצר כאן בזמנים ובבטיחות,

דוד צור: בעיקר אם לא נשנה את הפיזיקה של המקום.

דוד צור: המשמעות: עוד חניונים, עוד כניסה ויציאה של הולכי רגל.

דוד צור: המצב הוא קטסטרופה כשעולים כולם מאותו מקום ויורדים כולם לאותו מקום, הדבר הנהדר הזה שלא פותר את בעיית הולכי הרגל במאסות כפי שזה מתנהל.

דוד צור: אפשר לנסות בשוליים כמו למשל לתזמן את נושא של ההדלקות, אבל זה לא יהיה דרמטי כי עדיין יש אנשים שבאים ומתנחלים במקום מסוים.

דוד צור: אם לא תהיינה תשתיות טובות יותר, המצב הזה יהיה כל הזמן בעייתי.

דוד צור: יש תשתיות שהן יותר קריטיות, כמו שאמרתי קודם שתהייה יציאה וכניסה של הולכי הרגל.

דוד צור: אולי יש תשתיות שהן פחות קריטיות וכדאי לתת עליהן את הדעת.

דוד צור: קודם ציין כאן ראובן שתהייה שם תאורה קבועה ולא כל פעם מחדש יקימו אותה.

דוד צור: עם כל מה שאמרתי, האחריות, התקציב, הפקת הלקחים ברמות הטקטיות של תנועה.

דוד צור: אמרנו, האם יש יותר צורך בשאטלים מאזורים מסוימים, אין ספק, נקודות שכן עלייה נוספות.

דוד צור: אני לא רוצה לחזור על דברים שנאמרו כאן.

דוד צור: נעשה את הסיכום בסוף ונוציא את הלקחים.

דוד צור: דבר שלישי שכדאי לומר, אנחנו נסיים את דיוני ועדת המשנה הזאת, אני אמליץ מאוד ליושבת ראש, אם היא תרצה אני אעשה את זה ואמשיך להוביל הנושא.

דוד צור: אנחנו נקיים את התכנית להערכות לאירוע הבא הרבה מאוד זמן לפני.

דוד צור: לדוגמה, לפני תחילת המושב הבא נקיים כבר את התכנית העקרונית לפעם הבאה כדי שיהיה אפשר להשלים פערים בדברים שאפשר.

דוד צור: פה ושם יהיו עדיין מה לסגור, אבל שלא נגיע למצב כפי שהגענו הפעם.

דוד צור: ביום-יומיים האחרונים תמיד יהיו השלמות אחרונות, אבל את התכנית המקורית, ממש כפי שציין כאן צ'יקו וגם נאמר פה על ידי המחוז הצפוני וממשרד התחבורה, את כל הלקחים שנוכל ליישם לתכנית אחת שתהייה תכנית הוליסטית ושאיתה יהיה אפשר להתקדם.

דוד צור: <קריאה:> נושא הבריאות לא עלה.

דוד צור: עלו הרבה מאוד נושאים.

דוד צור: אני אתן לכולם לדבר.

דוד צור: בהחלט נדבר על כל הנושאים.